text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Monday, July 21, 2008
विदेह वर्ष-1मास-1अंक-2 (15.01.2008)1.शोध लेख
मैथिली राम चरित मानस-मैथिली समालोचनाक विफलता
मैथिली साहित्यकेँ पढ़निहारक समक्ष मैथिलीमे रामचरित किंवा रामायण 1. श्री चंदा झा कृत मिथिला भाषा रामायण आऽ 2.श्री लालदासक रमेश्वर चरित मिथिला रामायण -एहि दू गोट ग्रंथक रूपमे प्राप्त होइत छन्हि।पाठ्यक्रमक अंतर्गत स्कूल,कॉलेज-विश्वविद्यालयक मैथिली विषयक पाठ हो किंवा सामान्य आलोचनग्रंथ आकि पत्र-पत्रिकामे छिड़ियायल लेख सभ एहि दू गोट रामायणक अतिरिक्त कोनो तेसर रामायणक अस्तित्वो धरि नहि स्वीकार कएल गेल अछि। एकर संग ईहो बुझि लियह जे जनमानस समालोचनाशास्त्रक आधार पर राखल विचारकेँ तखने स्वीकार करैत अछि जखन की ओऽ सत्यताक प्रतीक हो। आइयो मिथिलामे अखंड रामायण पाठ होइत अछि-बाल्मीकि रामायणक किंवा तुलसीक रामचरितमानसक। एकर कारण पर हम बहुत दिन धरि विचार करैत रहलहुँ।कैकटा चन्द्र रामायण आऽ लालदासकृत मिथिला रामायण रामायण अखंड पाठ केनिहार लोकनिकेँ बँटबो कएलहुँ, मुदा सबहक ईएह विचार छल, जे ई दुनू ग्रंथ मैथिली साहित्यक अमूल्य धरोहर अछि, मुदा अखंड पाठक सुर जे तुलसीक मानसमे अछि से दोसर भाषाक रहला उत्तरो संगीतमय अछि। शंकरदेव अपन मातृभाषा असमियाक बदला मैथिली भाषाक प्रयोग संगीतमय भाषा होयबाक द्वारे कएलन्हि ताहि भाषामे संगीतमय रामायणक रचना जे अखण्ड पाठमे प्रयोग भय सकय, केर निर्माण संभव नहि भय सकल अछि से हमर मोन मानबाक हेतु तैयार नहि छल। तखने एकटा लाइब्ररीमे हमरा श्री रामलोचनशरण-कृत यथासम्भव पूर्णभावरक्षित समश्लोकी मैथिली श्रीरामचरितमानसक दर्शन भेल । एहि ग्रंथकेँ पूर्णरूपेँ पढ़बाक मोह हम नहि त्यागि सकलहुँ आऽ
आब एहि पर एक गोट छोट-छीन समीक्षा लिखबाक पहिने हम समस्त मैथिल समाजसँ दुइ गोट प्रश्न पुछय चाहैत छी।
1.अपन समीक्षक लोकनि एहि मोतीकेँ चिन्हबामे सफल किएक नहि भय सकलाह,एकर चर्चो तक मैथिलीक उपरोक्त दुनू रामायणक समक्ष किएक नहि केल गेल। स्व.हरिमोहन झाक कोनो पोथी मैथिली अकादमी द्वारा हुनका जिबैत प्रकाशित नहि भेल आऽ साहित्य अकादमी पुरस्कार सेहो हुनका मृत्योपरांत देल गेलन्हि।आचार्य रामलोचन शरण मैथिलीक सभसँ पैघ महाकाव्यक रचयिता छथि आऽ हमरा विचारे सभसँ संपूर्ण मैथिली रामायणक सेहो। जखन हम एहि महाकाव्यक फोटोकॉपी लाइब्ररियनक विशेष अनुकंपासँ लेबामे सफल भेलहुँ आऽ एकर पूर्वाँचल मिथिलाक रामायण- अखंड- पाठक संस्थाकेँ देलहुँ, तँ ओ ऽ लोकनि एकरा देखि कय आश्चर्यचकित रहि गेलाह आऽ अगिला साल एहि रामायणक अखंड पाठक निर्णय कएलन्हि। एकरा मैथिलीक समालोचनाशास्त्रक विफलता मानल जाय, किएक तँ ई महाकाव्य तँ विफल भैये नहि सकैत अछि। आचार्यक मनोहरपोथीक चर्चा हम अपन बाल्येवस्थासँ सुनैत रही।
2. मैथिलीक सभसँ पैघ महाकाव्यक चर्चा मात्र सीतायन पर आबि किएक खतम भय जाइत अछि।आचार्य श्री रामलोचनशरणक मैथिली श्री रामचरितमानस सभसँ पैघ महाकाव्य अछि ई एकटा तथ्य अछि आऽ से समालोचनाकार किंवा मैथिली भाषाक इतिहासकार लोकनिक कृपाक वशीभूत नहि अछि।
अपन ग्रंथक किञ्चित् पूर्ववृत्तम् मे आचार्य लिखैत छथि- मिथिलाभाषायाः मूर्द्धन्या लेखकाः श्रीहरिमोहनझामहोदया निशम्यैतद् वृत्तं परमाह्लादं गता भूयो भूयश्च मामुत्साहितवन्तः। आँगाँ ओऽ लिखैत छथि-प्राध्यापकस्य श्री सुरेन्द्रझा ‘सुमन’ तथा सम्पादनविभागस्थ पण्डित श्री शिवशंकरझा-महोदयस्य हृदयेनाहं कृतज़्ज्ञोऽस्मि।
आचार्यजीक सुन्दरकाण्डक पारंभ देखू-
जामवंत केर वचन सोहाओल। सुनि हनुमंत हृदय अति भाओल॥1॥ ता धारि बाट देखब सहि सूले।
खा कय बंधु कंद फल मूले॥2॥
जाधरि आबी सीतहिँ देखी। होयत काज मन हरख विसेखी॥3॥ ई कहि सबहिँ झुकाकय माथे। चलल हरषि हिय धय रघुनाथे॥4॥
सिंधु तीर एक सुंदर भूधर। कौतुक कूदि चढ़ल तेहि ऊपर॥5॥ पुनु पुनि रघुवीरहिँ उर धारी। फनला पवनतनय बल भारी॥6॥ जहि गिरि चरन देथि हनुमंते। से चल जाय पताल तुरंते॥7॥ सर अमोघ रघुपति केर जहिना। चलला हनूमान झट तहिना॥8॥ जलनिधि रघुपति दूत बिचारी। कह मैनाक हौ श्रम भारी॥9॥
आऽ आब देखू श्री रामचरित मानसक बानगी।
तुलसी अकबरक समकालीन छलाह आऽ हुनकर भाषा आऽ अखुनका भाषामे किछु अंतर आबि गेल अछि, मुदा तुलसीक गेयता ओहिनाक ओहिना अछि। आचार्यजी तुलसीक गेयता उठओलन्हि अछि, आऽ दुरूहता खतम कय देने अछि। सभ काण्डक शुरूमे देल संस्कृत पद्य तुलसीक मानससँ लेलन्हि अछि। कवि चन्द्र आऽ लालदास दुनू गोटे अप्पन संस्कृत पद्य बनओलन्हि अछि। आचार्यजीक ई मैथिली रमचरितमानस तुलसीक मानसक रूपांतर तँ अछि,मुदा ई मैथिलीक मूल महाकाव्यक रूपमे परिगणित होयबाक अधिकारी अछि जेना कंबनक तमिल रामायण आऽ तुलसीक मानस अपन-अपन भाषामे केल जा रहल अछि। कंबन बाल्मीकी रामायणक रूपांतर तमिलमे कय रहल छलाह आऽ बाल्मीकि रामायणक विषयमे कहलन्हि जे- ई रामायण एकटा दूधक समुद्र छे आऽ हम छी एकटा बिलाड़ि जे मोनसूबा बना रहल अछि जे एहि सभटा दूधकेँ पीबि जाइ। ओना इइहो सत्य जे कंबन कहियो -आचार्यजी सेहो एहिना कएलन्हि- रामायण केँ अपन मौलिक कृति नहि कहलन्हि वरन बाल्मीकिक कृतिक रूपांतरे कहलन्हि,जखन कि ओ ऽ अपन कृतिमे रामकेँ भगवान बनाय देलन्हि।बाल्मीकि रामकेँ मर्यादा पुरुष अहि मानैत छलाह।बाल्मीकि सुग्रीवक विवाह बालीक पत्नीसँ बालीक मरबाक पश्चात होयबाक वर्णन करैत छथि मुदा कंबन बालीक पत्नीक आजीवन वैधव्यक वर्णन करैत छथि। आछर्यजीकेँ ई करबाक आवश्यकता नहि पड़लन्हि किएकतँ तुलसीक मानस लोकक कंठमे बसि गेल छल,आऽ ओऽ एकर निर्वाह कएलन्हि।
आब मानसक एकटा विवादास्पद पद्यक चर्चा करी। अर्थक अनर्थ कोना होइत अछि से देखू। आचार्यजी सुन्दरकाण्डक अंतमे लिखैत छथि जखन सिंधु (समुद्र)रामकेँ लंका जयबाक रस्ता नहि दैत छथि तखन राम कहैत छथि, लछुमन बान सरासन आनू। सोखब बारिधि बिसिख कृसानू॥1॥
तखन सिंधु कर जोरि बजैत छथि- ढोल गमार सुद्र पसु नारी। सब थिक ताड़न केर अधिकारी॥
एकर अर्थ ई सभ -ढोल गमार सुद्र पसु नारी- ई सभ शिक्षाकिंवा सबक देबा योग्य अछि,गमार सुद्र आऽ नारीमे शिक्षाक अभाव अछि तेँ आ ऽ पसुमे मनुष्यक अपेक्षा बुद्धि नहि छैक तेँ, ढोलक प्रयोग बिना शिक्षाक करब तँ संगीत नहि ध्वनि भय जायत। नीचाँ तुलसीक श्रीरामचरित मानसमे सेहो देखू-
फेर समुद्र ओहि स्थितिमे खलनायक बनि रहल छल आ ऽ ओकर वक्त्तव्य कविक आकि रचनाकारक वक्त्तव्य नहि भय सकैत अछि। रचनाकारक रचनामे नीक अधलाह सभ पात्र रहैत अछि, आ ऽ ओहि पात्रक मुँह सँ नीक आ ऽ अधलाह दुनू गप निकलत। रचनाकारक सफलता एहि पर निर्भर करैत अछि, जे ओ ऽ अपनाकेँ अपन पत्रसँ फराक कय पबैत अछि कि नहि।
एहि आलोचना निबंधक उद्देश्य चन्द्र कवि आकि कवि लालदासक रचनाकेँ छोट करब नहि अछि वरन् हुनकर रचनाक समकक्ष आचार्यक रचनाकेँ अनबा मात्र अछि जाहिसँ तुलसीक मानसक वर्चस्व आचार्यजीक रचना खतम कय सकय। तुलसीक प्रासंगिकता नहि वरण ओकर दुरूहताकेँ आचार्य खतम कएने छथि।
(अनुवर्तते)
No comments:
Post a Comment
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


c: text/html

text:
Friday, 27 December 2013
नागदह में मनाओल गेल विद्यापति आ डॉ सुभद्र झाक स्मृति पर्व
फोन पर भेल बात-चितक माध्यमसँ आदरणीय समाज सेवक, बच्चा, नवयुवक आ वृद्धजन के स्नेह परसनिहार, “डॉ सुभद्र झा विद्यापति विचार मंच” के संयोजक श्री नृपेन्द्र झा "नेता जी " नागदह सँ इ जनौलनि जे विना कोनो आडम्बर के २५ दिसंबर २०१३ क' विद्यापति आ डॉ सुभद्र झाक स्मृति पर्व समस्त ग्रामीण एकत्रित होइत करीब तईस- चौबीस वर्षक बाद एही बेर मनौलन्हि.
मंचक अध्यक्षता केलनि श्री कृष्णदेव झा विशिष्ट वक्ता छलाह मिथिलाक प्रवुद्ध मंच उद्घोषक आ नागदहक भूमि पर जन्म लेल आदरणीय श्री बुद्धिनाथ झा मुख्य वक्ता छलाह श्री अशोक झा , श्री महारुद्र झा , श्री दिवाकर झा, श्री लेखनाथ झा , श्री नन्द कुमार झा आ धन्यवाद ज्ञापन केलन्हि श्री मिथिलेश झा. गामक बचिया लोकनि मैथिली लोकगीत आ नृत्य सँ समारोह में दूर- दूर सँ सेहो आएल श्रोता -दर्शक लोकनिकेँ बिना रस्सी बान्हि मंत्र मुग्ध केलीह.
संग- संग नेता जी कहलन्हि - जे आब इ प्रयास कएल जाएत जे प्रतिवर्ष निरंतरता पूर्वक समारोह मनाओल जाएत.
Friday, 20 December 2013
नागदह पोखड़िक उद्भव आ वर्तमान
जतवे पुरान अछि नागदह गाम ओतवे पुरान अछि नागदहक पोखड़ि. नागदह आ बलाइन एके पंचायत में पड़ैत अछि .हालाँकि स्वर्गीय डॉ० सुभद्रा झाक लिखल एक गोट पोथीक संदर्भानुसार बलाइन गाँओक प्राचीन नाम छलैक ‘बएनागढ़’ तथा तकर सटल नागदहक रेवेन्यू नाम थिकैक ‘मालगढ़’. नागदहक पोखड़िक सम्बन्ध में जे किछु बुजुर्ग लोकनि सँ ज्ञात अछि ओ प्रायः एही तरहे अछि:-एही गाँव में कियो दू वा तीन भैयारी रहथि. जखन हुनका लोकनिकेँ आपस में यथा - जात के बंटवारा होमय लागल त दू वा तीन ठाम बाँटल जाय त स्वतः तीन वा चारि ठाम भ जायल करैक. ई क्रम प्रायः कतेको बेर भेल. गामक लोककेँ बड़ा आश्चर्य लगलन्हि जे भाग / कुड़ी जखन दू वा तीन ठाम लगैत अछि त एक भाग स्वतः कियाक बढ़ी जाइत अछि.तखन एकगोट विद्वान -वुजुर्ग हाथ जोड़ी निहोरा केलाह जे यदि एही में किनको भाग अछि जे अदृश्य छि त कृपाक' अपन स्थान पर आबि वा प्रकट होय. ई कहला उपरान्त जे भाग बढ़ी जायल करैक ओहि भाग पर फुफकार मारैत नाग सांप साक्षात् विराजमान भय बैस गेलाह.
ओहिराईत किनको स्वप्न भेलनि जे हमर भागक भूमि पर पोखड़ि होयबाक चाहि. तैं ओही भागानुकुल पोखड़ि अछि, मिथिला में सुनैत छि जे कतेको पोखड़ि दैत्यक खूनल अछि एकरो सम्बन्ध में कियो - कियो बजैत छथि परन्तु स्पष्ट नहि. ई पोखड़ि मिथिलाक कतेको विशाल पोखड़ि में सँ एक अछि. करीब २० एकड़ जकर खाता नम्बर ३७७ आ खेसरा नम्बर ९९३ ई कहिया केना पंजीकृत भेल से त' सर्वे कार्यालय सँ पता कराय पड़त. ई बात कोन समय के अछि से एखन धरी स्पष्ट रूपे ज्ञात नहि. ओना लोकानुकूल एही घटना के बाद एही गामक नाम नागदह पड़ल. एही मान्यता के आधार मानैत जे ई पूर्ण रूपे नागडीह अछि. वर्तमान में नागदह अछि अर्थात नागक डीह.
इ बात सत्य अछि जे एही गाम में नागक संख्या बहुत छल आ अछि हम अपने साक्षात् कतेको दिन नागकेँ जोड़ खेलाइत देखने छी. जेना स्वर्गीय डॉ० सुभद्रा झा अपन एक गोट पुस्तक में लिखने छथि ताहि अनुकूल नागदह नाम सँ पहिने कदाचिद एही गामक नाम मालगढ़ छल. तैं ई कहबा में कनमो मात्र अतिश्योक्ति नहि होयबाक चाही, जे जहियासँ गामक नाम नागदह पड़ल ताहि समयसँ ई पोखड़ी उद्भव अछि. कदाचिद कहीं एहन नै होई जे नागदह गामक उम्र ई पोखड़ी संग जुड़ल हो.
एक महातिचारक अन्त भेला पर शुद्धिक समय विकराल महा अकाल पड़ल छल. सौराठ सभामें आगत ब्राम्हण लोकनकिकें ग्रासक कोनोटा व्यवस्था नहि करबाक परिस्थितिमें महाराज माधवसिंह सदिच्छाक अनुसार प्राप्त स्मरणीय मोदी झा समस्त सभैताक भोजनक व्यवस्था कएल. तथा हुनके इच्छानुसार ओहि साल सभा सौराठ में नहि लगाए नागदहमे पोखड़िक पुवरीआ भीड़ पर लगाओल गेल, इ बात हमरा स्वर्गीय डॉ सुभद्रा झा कहने छलथि.
नागदहक पोखड़ी ओहि परोपट्टा में सबसँ विशाल पोखड़ि अछि. सुनैत छी, एही पोखड़ि सँ पैघ 'बभनदई' बासोपट्टीक पोखड़ि अछि. नगदहक पोखड़ि के करीब २० वर्ष पहिने चारु कात भीड़ छल,परन्तु आजुक समय में प्रायः चारु कात घर आँगन अछि आ विस्तृत भेल जा रहल अछि. एही पोखड़िक जलक स्रोत दू टा थिक, एक त प्राकृतिक रूपे वर्षा आ दोसर कमला सँ निकलल नहर. ओहि में आयल बाढ़ि सँ नहरक माध्यम सँ एही पोखड़िक जलाशय उम-डाम भ जाईत अछि. तदोपरांत बाढ़िक खतरा नागदह पर नहि पड़ैत छैक,गामक आवासीय भागक भूमि उँचस्थ छैक. एकटा समय छल जखन पोखड़िक जलाशय कम भ' जाइत छल , गामक गरीब वर्ग लोकनि थोड़ेक -थोड़ेक पोखरिक जगह छेक ओहि में जीविकाक लेल मडुआ आ समयानुसारे किछु -किछु उपजाबैत छलाह.
बलाइनक मलाह लोकनिकें लेल ई पोखड़ि जीविकोपार्जनक प्रमुख माध्यम छलनि. पोखड़ि देखबा में कोनो विशाल महानदीसन बुझना जाइत छल. सालोभरी मलाह लोकनि जाल आ महाजालसँ पोखड़ि सजाऔने रहैत छलाह.कखनो मलेडिया साफ अभियान त कखनो माँछ मारल जयबाक इंतजाम.
भरिदिन गामक बूढ़-बुजुर्ग,युवा, बच्चा पोखड़ि में नहाइत आ चुभकैत रहैत छलाह. माल - जाल सेहो पोखरिक शोभा बढ़ाबईत रहैत छल. आइयो धरि गामक विवाह,उपनयन,मुंडन आ शुभकृत्य पोखड़िसँ जुड़ल कर्म एही पोखड़ि सँ होइत अछि. कदाचिद नागदह पोखड़िक उद्भव सँ एखन धरि गामक लोककेँ सम्पूर्ण पोखड़ि सँ सम्बंधित कार्य एही पोखरी सँ पूर्ण होइत आएल अछि.
इ पोखड़ि नागदह लेल सदा शुभ आ शुभाशीष दैत रहैत छथि. ग्राम देवता, स्थान देवता आ नाग देवता सदा अपन एही ग्रामीण पर स्नेह बनेने रहैत छथि. एही पोखरिक दक्षिण-पश्चिम कोन में भव्य नागनाथ महादेवक मन्दिर सेहो स्थापित अछि. जकर विधिवत स्थापना १९९८ में भेल,यदपि शिवलिंग आ स्थान बहुत पहिने सँ ओहिठाम छल.
पोखड़िक बर्तमान हालात कहबा सुनबा योग्य नहि अछि. जाहि पोखड़िक देख - भाल कतेको सौ -साल सँ नहि भेल हो तकर हाल कि कहल जा सकैछ ? ई त मात्र सोचलापरान्त मानसिक पटल पर आवीगेल होयत. कहियो कोनो सरकार एही पोखड़िकें जीर्णोद्धारक वास्ते डेग नहि उठेलथि. एहना स्थितिमें पोखड़िक गहराई कम भेनाइ त स्वाभाविके थिक. पोखड़ि प्रायः अपन रकवा में ३० % (तीस भाग ) भरि चुकल अछि,आ कतेक शीघ्र भरि जाएत से कहल नहि जा सकैछ, कारन अतिक्रमण बहुत जोर शोर सँ भ' रहल अछि. जे लोक जाहि दिशा में छथि ओ ओहि भाग पोखड़ि भरनाई शुरू क' चुकल छथि, इ कार्य युद्धस्तर सँ भ' रहल अछि. कारन इ पोखरिक गिनती किनको व्यक्तिगत नहि अपितु सरकारी में होइत अछि, तै रोकत के, बाजत के ? इ थिक वर्तमान में नागदहक पोखड़िक स्थिति.
मिथिला क्षेत्र में बिहार सरकारक उपेक्षा सतत रहल अछि, परन्तु एही दिशा में मिथिलाक विद्वतजनक आँखि प्रायः एखनो धरी बन्न अछि. जौं अपन आँखि नहि फूजल रहत त दोसर सँ कि आस ? मिथिलावासी लोकनि सँ आग्रह करैत छी जे अपन धरोहर के बचाबक बास्ते हम सब आगा बढ़ि, नहि त' ओ दिन दूर नहि जखन हमर सभक आदि गुरु बाबा विद्यापतिक लिखित पंक्ति ' पग पग पोखड़ि पान मखान ,सरस बोल मुस्की मुस्कान' भविष्य में झूठ सावित भ' जाएत. कारन जखन पोखड़ि ए नहि त’ मखान कतए सँ ? अस्तु
संजय कुमार झा 'नागदह '
दिनांक : २० /१२/ २०१३
दिल्ली
फोन : ८०१०२१८०२२
Tuesday, 17 December 2013
मिथिला राज्य आंदोलन के निमित्त, दु-शब्द - संजय झा “नागदह”
मिथिला राज्य आंदोलन के निमित्त, दु-शब्द - संजय झा “नागदह” 5 दिसंबर २०१३, जंतर मंतर, नई दिल्ली।मिथिलानगरी नमस्तुभ्यं ,नमस्तुभ्यं मिथिलावासिने ।
माता सीता नमस्तुभ्यं , जन्मभूमि नमस्तुते ।।
राम जी लक्ष्मण जी सँ कहने छथि:-
अपि स्वर्णमयी लंका न मे लक्ष्मण रोचते, जननी जन्म भूमिश्च स्वर्गादपि गरीयसी ।
एहन सुंदर लंका नगरी जे स्वर्ण सँ बनल अछि मुदा हमरा कनिको नइ सोहाइत अछि कियाक त जन्मदाता आ जन्मभूमि त स्वर्गो सँ बढ़ि क अछि । आ वोहू मे जतय माँ लक्ष्मी, सरस्वती, आदिशक्ति माता सीता के रूप मे पृथ्वी सँ अवतरित भेलीह ओ जगह अछि मिथिला।
सबहक इच्छा होइत छनि जे मरणोपरांत स्वर्ग के प्राप्ति करी। जखन कि हमारा अनुकूले जे सब पूर्व जन्म मे पुण्य अर्जित केने छथि हुनके जन्मटा एही मिथिला नगरिया मे होइत छनि,कारन कि आदिमाता अन्यत्र अवतरित भ सकैत छथि ? ओ एतहि जाहि भूमिमार्ग सँ अवतरित भेलीह पुनः ओहि मार्ग सँ पृथ्वी मे समाहित भ गेलीह।
एहन सुंदर मिथिलाधाम में जन्म लेलापरान्तो हमरा लोकनिकेँ मिथिलावासी रहितहुँ बिहारी कह पड़ैत अछि । हमर सभक पूर्बज सेहो बहूत प्रयास केलाह आ सतत सेहो लागल छथि मुदा एखनधरि प्रयास असफल रहल । हमर सभक जे संस्कार अछि जे ताहि अनुकूल अपन पूर्वजकेँ अर्थात जे हमरा सँ श्रेष्ठ छथि वा छलाह हुनक प्रयास के सत-सत नमन करैत हमारा लोकनिक ई कर्तव्य अछि, जे अपन देवता, पितर, सभक अधूरा आस वा टुटल आसकेँ पूरा करबाक यथासाध्य कमरतोड़ मेहनत क' अपन इतिहास, भूगोल, संस्कृति,संस्कार,विधि,व्यवहार,पौराणिक धरोहरकेँ क्रमबद्ध रूपे प्रशाशनिक तरीका सँ रक्षा करवाक लेल यथासाध्य सामूहिक रूप सँ प्रयास करवाक चाही ।
Friday, 13 December 2013
१९ जनवरी, २०१४: मिरानिसे राष्ट्रीय अधिवेशन प्रथम
कन्स्टीच्युशन क्लब, नयी दिल्ली।
सबसँ पहिने मिथिला राज्य निर्माण सेना द्वारा आयोजित एहि पुनीत कार्यक्रमकेर अपार सफलता लेल शुभकामना दैत छी। एहि कार्यक्रमकेर एक अवधारणा पत्र राखि पूर्ण जानकारी रखबा लेल सेहो निवेदन करैत छी।
कोनो बौद्धिक कार्यक्रम लेल 'अवधारणा'क महत्त्वकेँ आत्मसात करब जरुरी छैक आ ताहि अनुरूपे कार्यक्रमकेर प्रारूप विकास कैल जाइत छैक। अत: मिरानिसे मे वर्तमान नेतृत्व धारा एहि लेल प्रबुद्धजनकेर समूहकेँ कार्य बंटवारा जरुर केने हेताह से आशा करैत अवधारणा अनुरूप जनसहभागिताक गुंजाइश, संभावना आ सार्थक परिणामक आशा कैल जा सकैत छैक।
मिथिला लेल कैल जा रहल हरेक प्रयास सारगर्वित एवं संदेशमूलक भऽ रहल अछि। २०१३ ई. एहि दशकोंसँ चलि रहल आन्दोलनकेँ एक नया आयाम सेहो देलक अछि, लेकिन काज एखनहु बहुत करब बाकी अछि आ हो-हो'बाजीसँ बचबाक आवश्यकता सेहो ओतबी अछि। जखन कि मिरानिसे एक नीति-नियमसँ बान्हल युवा-विशेष संस्थारूपमे जन्म लेलक आ जनमिते एक सऽ एक सान्दर्भिक - प्रासंगिक कारय करल लागल; किछुए दिनमे अपार लोकप्रियता सेहो हासिल केलक; मुदा गूढ आवश्यक मूल कार्य - बुनियादी जरुरत शायद आइ धरि ओहिना रिक्त अछि। न कोनो कार्यालय, न स्थायी सचिव, न संदेश प्रवाह लेल स्थायी उपाय.... एक एसोसियेट अफ पर्सन रूपमे सेहो ई बहुत पिछडल अछि आइ धरि।
अत: वर्तमान नेतृत्वसँ आशा जे मात्र नाम लेल कन्वेन्शनकेर खानापुर्ति नहि कय ओकरा उचित संदेशमूलक आ सार्थक बनेबा लेल नीक गृहकार्य करैत आगू बढैथ।
हरि: हर:!!
सबसँ पहिने मिथिला राज्य निर्माण सेना द्वारा आयोजित एहि पुनीत कार्यक्रमकेर अपार सफलता लेल शुभकामना दैत छी। एहि कार्यक्रमकेर एक अवधारणा पत्र राखि पूर्ण जानकारी रखबा लेल सेहो निवेदन करैत छी।
कोनो बौद्धिक कार्यक्रम लेल 'अवधारणा'क महत्त्वकेँ आत्मसात करब जरुरी छैक आ ताहि अनुरूपे कार्यक्रमकेर प्रारूप विकास कैल जाइत छैक। अत: मिरानिसे मे वर्तमान नेतृत्व धारा एहि लेल प्रबुद्धजनकेर समूहकेँ कार्य बंटवारा जरुर केने हेताह से आशा करैत अवधारणा अनुरूप जनसहभागिताक गुंजाइश, संभावना आ सार्थक परिणामक आशा कैल जा सकैत छैक।
मिथिला लेल कैल जा रहल हरेक प्रयास सारगर्वित एवं संदेशमूलक भऽ रहल अछि। २०१३ ई. एहि दशकोंसँ चलि रहल आन्दोलनकेँ एक नया आयाम सेहो देलक अछि, लेकिन काज एखनहु बहुत करब बाकी अछि आ हो-हो'बाजीसँ बचबाक आवश्यकता सेहो ओतबी अछि। जखन कि मिरानिसे एक नीति-नियमसँ बान्हल युवा-विशेष संस्थारूपमे जन्म लेलक आ जनमिते एक सऽ एक सान्दर्भिक - प्रासंगिक कारय करल लागल; किछुए दिनमे अपार लोकप्रियता सेहो हासिल केलक; मुदा गूढ आवश्यक मूल कार्य - बुनियादी जरुरत शायद आइ धरि ओहिना रिक्त अछि। न कोनो कार्यालय, न स्थायी सचिव, न संदेश प्रवाह लेल स्थायी उपाय.... एक एसोसियेट अफ पर्सन रूपमे सेहो ई बहुत पिछडल अछि आइ धरि।
अत: वर्तमान नेतृत्वसँ आशा जे मात्र नाम लेल कन्वेन्शनकेर खानापुर्ति नहि कय ओकरा उचित संदेशमूलक आ सार्थक बनेबा लेल नीक गृहकार्य करैत आगू बढैथ।
हरि: हर:!!
Wednesday, 11 December 2013
Mithila Against BIHAR
बीते 100 सालोँ मे मिथिला के प्रति बिहार का रवैया :
1. बिहार मेँ दो एयरपोर्ट गया और पटना मेँ, पूर्णियामे नाम
मात्र का एयरपोर्ट। जब बिहार मे किसी जगह एयरपोर्ट
नहीँ था उस समय दरभंगा मे था पर आज ? पटना एयरपोर्ट
पर उतरने वाले अधिकतर यात्री उत्तरी मिथिला केँ होते हैँ पर
उत्तरी मिथिला मे एक भी एयरपोर्ट नही जहां से लोग
यात्रा कर सकेँ, क्योँ ?
2. बिहार के राज्य गीत और राज्य प्रार्थना मेँ
मिथिला को कोइ जगह नहीँ क्या मिथिला,बिहार मेँ नहीँ है ?
3. बिहार के गया और मोतिहारी मेँ नये केद्रीय
विश्वविद्यालय बनेँगेँ, क्या पूर्णिया/ मुजफ्फरपुर इस लायक
नहीँ हैँ ?
4. बिहार सरकार ने आजतक भारत सरकार से मिथिला मे
बाढ़ की समस्या को नेपाल के समक्ष उठाने
को नही कहा है, क्योँ ? उत्तरी मिथिला मेँ बाढ़ का निदान
नहीँ हो सका है, क्योँ ?
5. आजतक कोशी पर डैम नहीँ बन सका है अगर ये डैम बन
जाता तो मिथिला बिहार को 24 घंटे बिजली उपलब्ध
कराता! क्या ये नहीँ बनना चाहिये ?
6. बिहार के पटना, गया और हाजीपुर मेँ लो फ्लोर बसेँ
चलेँगी क्या दरभंगा/ भागलपुर/कटिहार इस लायक नहीँ हैँ ?
7. मैथिली बिहार की प्रमुख भाषा है, मैथिली बिहार
की एकमात्र क्षेत्रीय भाषा है जो भारतीय संविधान
की अष्टम अनुसूचीमे शामिल है तो फिर आज तक इसे बिहार
की दूसरी राजभाषा का दर्जा क्योँ नहीँ ? यहां ये
बताना जरुरी है की मैथिली नेपाल की द्वितीय
राष्ट्रभाषा है!
8. बिहार सरकार भोजपुरी फिल्मोँ को कर मेँ छूट देती हैँ पर
मैथिली फिल्मोँ को नहीँ, क्योँ ?
9. मिथिला मेँ आजतक प्रारंभिक शिक्षा मैथिली मेँ
देनी नहीँ शुरु की गयी,क्योँ ?
10. बिहार सरकार उर्दू, बांग्ला के
शिक्षकोँ की नियुक्ति कर रहीँ पर मैथिली के
शिक्षकोँ की नहीँ, क्योँ ?
11. जो IIIT दरभंगा के लिए था उसे नीतीश कुमार छीन कर
बिहटा स्थानांतरित कराये, क्योँ ?
12. 2008 के कोसी पीड़ितोँ को आजतक न्याय नहीँ मिल
सका है, क्योँ ?
13. मिथिला क्षेत्र मे नये उद्योग धंधे लगाने की बात
तो छोड़िये जितने भी पुराने जूट मिल, पेपर मिल, चीनी मिल
आदि थे वे सारे क्योँ बंद हो गये ?
14. नीतीश कुमार मिथिला क्षेत्र मेँ होने वाले हर इक
सभा मेँ ये कहते हैँ की मिथिला के विकास के बिना बिहार
का विकास नहीँ हो सकता तो फिर उन्होँने मिथिला के
विकास के लिए अब तक क्या किया ?
कितने कारण गिनाऊ, बिहार के मिथिला के प्रति उदासीन
के ? अब तो बिहार पर विश्वास ही नहीँ है, बीते 100
सालोँ मे धोखा, धोखा और सिर्फ धोखा!
अब आप बताइये बिहारी मित्रोँ क्योँ न करु पृथक
मिथिला राज्य की मांग ?"
बीते 100 सालोँ मे मिथिला के प्रति बिहार का रवैया :
Mithila Against BIHAR
बीते 100 सालोँ मे मिथिला के प्रति बिहार का रवैया :
1. बिहार मेँ दो एयरपोर्ट गया और पटना मेँ, पूर्णियामे नाम
मात्र का एयरपोर्ट। जब बिहार मे किसी जगह एयरपोर्ट
नहीँ था उस समय दरभंगा मे था पर आज ? पटना एयरपोर्ट
पर उतरने वाले अधिकतर यात्री उत्तरी मिथिला केँ होते हैँ पर
उत्तरी मिथिला मे एक भी एयरपोर्ट नही जहां से लोग
यात्रा कर सकेँ, क्योँ ?
2. बिहार के राज्य गीत और राज्य प्रार्थना मेँ
मिथिला को कोइ जगह नहीँ क्या मिथिला,बिहार मेँ नहीँ है ?
3. बिहार के गया और मोतिहारी मेँ नये केद्रीय
विश्वविद्यालय बनेँगेँ, क्या पूर्णिया/ मुजफ्फरपुर इस लायक
नहीँ हैँ ?
4. बिहार सरकार ने आजतक भारत सरकार से मिथिला मे
बाढ़ की समस्या को नेपाल के समक्ष उठाने
को नही कहा है, क्योँ ? उत्तरी मिथिला मेँ बाढ़ का निदान
नहीँ हो सका है, क्योँ ?
5. आजतक कोशी पर डैम नहीँ बन सका है अगर ये डैम बन
जाता तो मिथिला बिहार को 24 घंटे बिजली उपलब्ध
कराता! क्या ये नहीँ बनना चाहिये ?
6. बिहार के पटना, गया और हाजीपुर मेँ लो फ्लोर बसेँ
चलेँगी क्या दरभंगा/ भागलपुर/कटिहार इस लायक नहीँ हैँ ?
7. मैथिली बिहार की प्रमुख भाषा है, मैथिली बिहार
की एकमात्र क्षेत्रीय भाषा है जो भारतीय संविधान
की अष्टम अनुसूचीमे शामिल है तो फिर आज तक इसे बिहार
की दूसरी राजभाषा का दर्जा क्योँ नहीँ ? यहां ये
बताना जरुरी है की मैथिली नेपाल की द्वितीय
राष्ट्रभाषा है!
8. बिहार सरकार भोजपुरी फिल्मोँ को कर मेँ छूट देती हैँ पर
मैथिली फिल्मोँ को नहीँ, क्योँ ?
9. मिथिला मेँ आजतक प्रारंभिक शिक्षा मैथिली मेँ
देनी नहीँ शुरु की गयी,क्योँ ?
10. बिहार सरकार उर्दू, बांग्ला के
शिक्षकोँ की नियुक्ति कर रहीँ पर मैथिली के
शिक्षकोँ की नहीँ, क्योँ ?
11. जो IIIT दरभंगा के लिए था उसे नीतीश कुमार छीन कर
बिहटा स्थानांतरित कराये, क्योँ ?
12. 2008 के कोसी पीड़ितोँ को आजतक न्याय नहीँ मिल
सका है, क्योँ ?
13. मिथिला क्षेत्र मे नये उद्योग धंधे लगाने की बात
तो छोड़िये जितने भी पुराने जूट मिल, पेपर मिल, चीनी मिल
आदि थे वे सारे क्योँ बंद हो गये ?
14. नीतीश कुमार मिथिला क्षेत्र मेँ होने वाले हर इक
सभा मेँ ये कहते हैँ की मिथिला के विकास के बिना बिहार
का विकास नहीँ हो सकता तो फिर उन्होँने मिथिला के
विकास के लिए अब तक क्या किया ?
कितने कारण गिनाऊ, बिहार के मिथिला के प्रति उदासीन
के ? अब तो बिहार पर विश्वास ही नहीँ है, बीते 100
सालोँ मे धोखा, धोखा और सिर्फ धोखा!
अब आप बताइये बिहारी मित्रोँ क्योँ न करु पृथक
मिथिला राज्य की मांग ?"
Monday, 9 December 2013
२०१४ में मैथिली चलचित्र आबि रहल अछि :'हेहर "
एम. एम. फ़िल्म प्रस्तुत का रहल छथि मैथिलि चलचित्र 'हेहर " . एकर निर्देशक छथि श्री अमित झा , कथा लिखल छनि श्री मान मिथिलेश झा जी , संपादक छथि अमित झा आ कलाकार छथि केशव रॉक (गायक ), अमित झा , मिथिलेश झा , सुमन झा , सौरभ, पूनम, पूजा आ अन्य . इ फ़िल्म २०१४ में अप्रैल तक अयबाक सम्भावना अछि , ई फ़िल्म मिथिला मैथिलिक संस्कृति सँ जुरल अछि. जाहि देखायल गेल अछि किछु नवयुवक कोना गलत रास्ता चुनी लेत छैथ आ फेर कोना अपन संस्कृति के याद क नीक रास्ता चुनैत छथि ,ई चलचित्र पर अपने सब जरुर वकोध्यान लगेने रहब कारण इ बहुत नीक आ आधुनिक रूपए तैयार कायल गेल अछि , एही फ़िल्म में अन्याय ,कानून ,प्यार , दर्द , खूब नीक अभिनय जे कि एकदम एक्शन सँ भरल अछि - ध्यान राखब अपन मैथिली फ़िल्म जरूर देखब.
Saturday, 7 December 2013
विवाह पंचमी: शुभकामना संदेश
विवाह पंचमी:
शुभकामना संदेश
आजुक तिथि अगहन इजोरिया पंचमी,
त्रेतामे औझके दिन मर्यादा पुरुषोत्तम श्रीरामकेर
विवाह जनकनन्दिनी सीता संग भेल छलन्हि।
श्री मैथिली पुत्र प्रदीपजी लिखैत छथि:
मिथिला के धिया सिया जगतजननि भेली,
धरनी बनल सुरधाम हे!
धन्य मिथिक भूमि घर-घर ऋषि-मुनि,
दूलहा जगतपति राम हे!!
गंगा बहथि जतय कोसी रहथि ततय,
कमला-गंडकके बथान हे!
हिमगिरिके घर गौरीके नैहर
शिवजी भेला मेहमान हे!!
एहि तरहें कविश्रेष्ठ नहि मात्र जगज्जननी सियाकेँ अपन गरिमामय रचनामे समेटलनि
बल्कि समस्त मिथिला-महिमाकेँ सेहो वर्णन कयलनि अछि।
स्नेहलता - राम आ सीताक विवाहपर हजारों गीत रचने छथि। ओ मिथिलाक वैशिष्ट्यकेर वर्णन करैत कहने छथि:
अपना किशोरीजी केर टहल बजेबय - आहो राम - टहल बजेबय
यौ हम मिथिले मे रहबय -२
हमरा न चाही चारू धाम यौ हम मिथिलेमे रहबय!!
साग पात खोंटि-खोंटि दिवस गमेबय -
आहो राम - दिवस गमेबय
यौ हम मिथिले मे रहबय,
हमरा न चाही सुख आराम -
यौ हम मिथिले मे रहबय!!
तहिना रामचरितमानसमे सियाजीक विवाह-प्रसंगकेर वर्णन करैत गोस्वामीजी लिखैत छथि:-
जेहि सोभा नीच घर सोहा, तेहि देखि सुरनायक मोहा!
कहब छन्हि जे रामजीक विवाहक अवसरपर देवलोककेर राजा स्वर्गाधिपति इन्द्र जखन मिथिला अबैत छथि तँ गामक बाहर बसनिहार सामान्य सेवक-वर्गक घरक ऐश्वर्य देखि मोहित भऽ जनकक अंगना आ विवाहस्थल बुझि ओतहि प्रवेश करैत छथि..... मुदा विवाहमण्डप नहि देखि अपन सन्देह जे आखिर राजाक अंगना यैह थीक तँ विवाह कतय भऽ रहल अछि पूछलापर ई पबैत छथि जे ओ घर तँ मात्र एक सेवकवर्गक छल। मिथिलाक सम्पन्नताकेँ दिग्दर्शन एक पाँतिमे एना होइछ।
आइ ओ मिथिला राज्य एतेक गरीब बनि गेल अछि जे करोडों लोक ओतयसँ पलायन कय गेल अछि। ताहि हेतु एक बेर फेरसँ मिथिलावासी जनककालीन ऐश्वर्यपूर्ण मिथिला राज्यक माँग एहि भारतवर्षमे कय रहल छथि। पुन: गौरवबोधक संग प्राचिन मिथिला प्राप्त हो, ताहि लेल स्वराज्यक माँग कैल जा रहल अछि। भारतीय गणतंत्रमे ई संविधानसम्मत मिथिलाराज्य चाही। विवाहपंचमीकेर शुभ अवसरपर समस्त आस्थावान भारतीयसँ मिथिलाक गरिमाक रक्षा लेल एहि औचित्यपूर्ण माँगकेर समर्थनक आशाक अपेक्षा मिथिलावासी करैत अछि।
- प्रो. उदय शंकर मिश्र
मैथिलि विवाह गीत एतय सन डोनलोड करू -
http://maithilaurmithila.blogspot.in/2010/03/mp3.html
Subscribe to: Posts (Atom)

robotstxt: allowed

filter: keep


text:
फोटो देखला के बाद मन मे मिलय के इच्छा प्रबल होए लागल… मन होए जे काल्हि मिलए के अछि से आइए मिलि लेल जाए. मुदा लागए जे लोक सभ के पता चलतन्हि त कि कहताह ? मन मे दस तरहक विचार आबए लागए. किछ नहि फुराए.
जन्मदिन मे जाएल जाए आ नहि ? एकदम सं कन्फ्यूज जकां भ गेलहुं. अखन धरि एहन उहापोहक स्थिति मे कहिओ नहि रहलहुं. एक मन होए जे बाबूजी सं पूछि लेल जाए दोसर कहए जे एहिठामक सभ छोट-मोट गप के लेल हुनका किएक परेशान कएल जाए.
जन्मदिन सं एक दिन पहिने श्वेता जीक भाय राजीव जीक फोन सेहो आएल आओर ओ जरूर आबए लेल आग्रह करए लगलाह. राजीव जी कहलाह रिश्ता-नाता त ऊपर वाला के बनाएल अछि. होबए के होएत त होएत... नहि होबए के होएत त नहि होएत.
एहि लेल परेशान होए के जरूरत नहि. अहां आबि...घर परिवार के लोक सं मिलि... मेल-जोल बढ़य. एहि सं हमरा खुशी मिलत. रिश्ता नहि सही अपन इलाका... मैथिल सं होए के कारण सही. गाम-घर सं बाहर अपना सभ के एक-दोसरा सं संपर्क तं होबाके चाही.
राजीव जीक बात सुनि मिलए के उत्साह आओर बढ़ि गेल. मन पक्का क लेलहुं जे किछु होए जाsक देखल जाए. ई तय करला के बाद जाए के तैयारी करय लागलहुं. बेर- बेर जाsक फोटो देखि... निहारि आओर अपन सुधि-बुधि खो बैसि. जवानी मे एहि सभ के बारे मे सोचनाए कतेक सुंदर लगैत अछि !
सभ सं पहिने त ऑफिस मे फोन क छुट्टी ल लेलहुं. ओहि के बाद गिफ्ट खरीदनाए...सैलून-पार्लर जनाए...कपड़ा-लत्ता ठीक करनाए...सभ किछ के तैयारी मे लागि गेलहुं. जन्मदिन नहि भेल जेना विआहे भ गेल. ई करि त लागए...ई छूटि गेल ओ करि त लागए ओ छूटि गेल.
जेना-जेना समय करीब आएल जाए धड़कन बढ़ल जाए. कतेक लोक सं मिललौं... नेता... मंत्री... अफसर... बदमाश...लड़का... लड़की सभ सं. मुदा आई नहि जाने कि भेल जे धड़कन लोहरबाक धौकनी जकां चलि रहल छल.
शेखर लाल के फोन क कहलिएन्हि जे तू चलह. तौं तं श्वेता के जानए छह. हमरा एकसरे जाए के हिम्मत नहि भ रहल अछि. शेखरलाल शुरू मे त टालए के कोशिश करलाह मुदा हमर जिद के आगां चलय लेल तैयार भ गेलाह.
जन्मदिनक पार्टी दिल्ली के कंस्टीच्यूशनल क्लब मे राखल गेल छल. पार्टी शाम साढ़े सात बजे सं छल. शेखर सं तय भेल जे साढ़े सात बजे चलि आठ बजे पार्टी मे पहुंचल जाए. हम सभ टाइम पर विदा भेलहुं. मुदा गाड़ी के ओहि दिन खराब होए के रहय.
कंस्टीच्यूशनल क्लब पहुंचैत-पहुंचैत नौ बाजि गेल. ओ सभ तं मानि चुकल छलाह जे हम सभ नहि पहुंचबैनि. एहि लेल ओ सभ केक काटय मे देरी सेहो कएने छलाह. खैर कहल गेल अछि न जे ईश्वर जे करय छथिन्ह से नीके.
पार्टी स्थल पर हमर पहुंचनाए आओर केक के कटनाए. दूनु एके संग भेल. गार्ड के दरवाजा खोलला के बाद हम आओर शेखर गेट के भीतर घुसैत छी कि थापड़ि के जोरदार गुंज के संग हमर स्वागत भेल. मुदा ओ थापड़ि हमरा लेल नहि छल.
ओ थापड़ि केक काटय के कारण बाजल छल आओर ओहि के संग गुंजय लागल हैप्पी बर्थडे टू यू के आवाज. सामने टेबल पर श्वेता अपन दफ्तरक संगी... दोसर सहेली...आओर दिल्ली मे रहय वाला मैथिल परिवारक लोक सभ सं घीरल छलीह.
गेट के भीतर घुसय काल ओ टेबल पर केक काटय लेल झुकल छलीह...हैप्पी बर्डडे के गुंज के संग केक के एक टुकड़ा ल अपन मुखड़ा ऊपर उठएलीह कि सामने हमरा पर नजर पड़लन्हि. एक मिनट के लेल ठिठकलीह. फेर हमरा दिस देखैत ओ केक अपन भाए के मुंह मे डाली देलीह.
ओ एकटक हमरा देख रहल छलीह आओर हम हुनका. सामने श्वेता के देखतहिं हम कोनो दोसर दुनिया मे चलि गेलहुं. लोक देवी... स्वर्गक परि... अप्सरा... मेनका के सुन्दरता के जिक्र करय छथिन्ह. मुदा हमरा लेल त जेना ओ साक्षात स्वर्ग सं धरती पर उतरि आएल होतीह.
स्कूल... कॉलेज... दफ्तर... प्रेस कान्फ्रेंस... मीटिंग... घुमय फिरय के दौरान सैकड़ों लड़की सं मिललौं मुदा श्वेता के चेहरा पर जे आभा... ग्लो रहय ओकर वर्णन करनाए मुश्किल अछि. एकटा अलगे लालिमा लेने. ओहि पर बिखरल खुलल रेशम जकां चमकैत बाल.
हल्का आसमानी रंग के साड़ी हुनकर सुन्दरता पर आओर चारि चांद लगा रहल छल. केक खिलाबैत श्वेता के नजर अपना पर नहि देखि राजीव जी देखलख्निह जे हिनकर ध्यान किम्हर छनि.
राजीव जीक नजर हमरा पर पड़लन्हि कि ओ खुशी सं उछलि पड़लाह आओर हमरा दिस झटकारैत अएलाह... दूनु हाथ जोड़ने नमस्कार करैत बोललाह... अंहीक इंतजार भ रहल छल. एहि लेल केक काटय मे विलंब सेहो भेल. हमरा तं एक बेर लागल जे अहां नहि आएब. ई कहि ओ हमरा श्वेता के पास ल गेलाह.


text:
तीन हप्ताक लेल स्थानीय निकायक आन्दोलन स्थगित
जुलुसक सहभागि सभ विभिन्न ब्यानर सेहो लेने छल । जुलुसमे स्थानीय निकाय जनआन्दोल समितिक संयोजक ज्ञानेन्द्र देव नगरपालिका कर्मचारी एशोसिएसनक केन्द्रीय सदस्य प्रमेश झा , स्थानीय निकाय कर्मचारी संघ धनुषाक सल्लाहकार रामचन्द्र दास , जनकपुर नगरपालिकाक रंजिता झा सहित दर्जनो कर्मचारीकँे सहभागिता छल । आन्दोलनमे जिल्ला विकास समिति धनुषा , जनकपुर नगरपालिका आ गाविस कार्यालयक कर्मचारी सभकेँ सहभागिता छल ।
अहिबीच सरकार संग तीन बुन्दे सहमति भेलाक बाद स्थानीय निकायक कर्मचारीसभ तीन हप्ताक लेल आन्दोलन स्थगित कएलक अछि ।
सरकार माँग पुरा करबाक आश्वासन देलाक कारण आन्दोलन स्थगित कएल गेल कहैत कर्मचारीसभ तीन हप्ता भितर माँग पुरा नहि भेल तऽ अहु सँ कडा आन्दोलन करबाक चेतावनी देने अछि ।
Filed under: तराई नेपाल |


text:
आशीष झा
दरभंगा। पग-पग पोखरि माछ मखन, सरल बोल, मुस्की मुख पान…दरभंगा थिक। जी, हां मिथिला आ खास क दरभंगा क परिचय किछु एखने देल जाइत छल। मुदा आब दरभंगाक परिचय दरभंगाक जनप्रतिनिधि बदलि देलथि अछि। नीक आ मधुर भाषा, सभ्य सुसंगत संस्कार स ख्यात दरभंगा क सांसद कीर्ति आजाद दरभंगा मे गुंडागर्दी करताह। ओ पत्रकार सम्मेलन मे घोषणा केलथि अछि जे दरभंगा क जनता ओकरे पैघ नेता बुझैत अछि जे बेर-बेर जेल जाइत अछि। चुनाव जीतलाक बाद दरभंगा कए चारि साल तक अपन फार्म हाउस जेकां बुझनिहार कीर्ति आब शांतिप्रिय एहि शहर मे अनुशासनहीन कार्रवाई करबाक चेष्टा करताह। ओ जिला प्रशासन कए धमकी दैत कहला अछि जे अफसर संग बिना मारि-पीट केने काज नहि भ सकैत अछि। जाहि क्षेत्र स विनोदानंद झा, ललित नारायण मिश्र आ हरिनाथ झा सन ब्राह्मण सांसद भेल अछि ओहि ठाम इ कहब जे जेल जेनिहार कए पैघ नेता बुझल जाइत अछि। कीर्ति एक प्रकार स दरभंगाक जनता क अपमान केलथि अछि। दरभंगाक संस्कार स उलट कीर्ति क इ बयान साबित करैत अछि जे ओ एहि क्षेत्र स दू बेर जीतबाक बावजूद एहि ठामक संस्कार नहि ग्रहण क सकलाह अछि। चुनाव जीतलाक बाद सांसद मे कीर्ति क मुंह स कहियो दरभंगा क समस्या नहि उठाउल गेल, ओ दरभंगाक नाम तक नहि लेलथि। कीर्ति क चर्च दरभंगा क नाम स दू बेर जुड़ल। एक बेर दरभंगा स्टेशन पर गारि-मारि करैत आ दोसर बेर मुख्यमंत्री संग असभ्यता करबाक कारण। दरभंगा बिजली विभाग मे तोड़-फोड़ क मुख्य अभियुक्त बनल कीर्ति आजाद कए भले एहि पर गर्व हो जे ओ जेल जा चुकल छथि मुदा दरभंगाक समाज एखनो जेल जेनिहार कए सम्मान नहि दैत अछि आ जेल भ्रमण केनिहार कए इज्जत नहि दैत अछि। कीर्ति अपन नाकामी कए नुकेबा लेल दरभंगाक संस्कार कए बदलबाक प्रयास जुनि करथि। राजनीतिक बयान आ कार्यशैली अपन स्थान रखैत अछि, मुदा मिथिलाक सांस्कृतिक अपमान करोलबाग क एहि क्रिकेट खिलाड़ी कए चुनावी बैतरनी पार करा सकत एकर गारंटी नहि देल जा सकैत अछि। दरभंगाक इतिहास रहल अछि जे ओ 1952 क बाद देशक आधी मे कम बहल अछि। 1984 मे कांग्रेसक आंधी मे दरभंगा स दमकिपा उम्मीदवार विजय कुमार मिश्र जीतल छलाह। एहन मे कीर्ति कए आभाष अछि जे मोदी आंधी हुनका असगर नहि जीता सकैत अछि। कीर्ति ताहि लेल स्वीकार क रहल छथि जे हुनका स गलती भेल। चुनाव लग एला पर करोलबाग कए बिसरि एक बेर फेर अपना कए दरभंगाक प्रतिनिधि साबित करैत ओ अपन इलाका क विकास लेल सक्रिय भ सडक पर उतरबाक घोषणा केलथि अछि। दरअसल, कीर्ति बुझि रहल छथि जे एहि बेर हुनक संसद जेबाक बाट आसान नहि अछि, मुदा ओ जे बाट एहि बेर चुनलथि अछि ओ मिथिला कए बदनाम आ दरभंगा कए अशांत क सकैत अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa
कीर्ति करताह गुंडागर्दी
आशीष झा


text:
बाढ़ि सँ बिहारक 21 जिला प्रभावित अछि, मुदा सभसँ बेसी माएर राज्यक 14 जिला पर पड़ल अछि। आए भोर गोपलगंज जिला म' गंडक के तेज धार म' एक युवक बही गेल। सदौवा लग एनएच-28 पार करबाक दौरान ई हादसा भेल। ओतहि, पूर्वी चंपारण म' आए भोर बाढ़िक पैन म' डुबला सँ दू बच्चा केर मौत भ' गेल।
पूर्णिया म' बाढ़िक पैन म' डुबला सँ तीन केर मौतक खबैर अछि। अमौर के सूरजापुर म' महिला समेत दू गोटाक मौत भ' गेल, ओतहि, सिमलबाड़ी नगरा टोला म' एक युवक केर मौतक खबैर अछि।
प्राप्त सूचनाक मुताविक राज्य सरकार द्वारा गोपालगंज जिला क' बाढ़ि सँ प्रभावित जिला म' शामिल काएल गेल अछि। आपदा प्रबंधन विभाग केँ अधिकारी लगातार जिला म' कैंप क' रहल छथि, बाढ़िक कहर थमबाक नाम नहि ल' रहल अछि। जेडीयू प्रदेश महासचिव मंजीत सिंह द्वारा गोपालगंज क' सेना केर हवाले करबाक मांग काएल गेल। बैकुंठपुर के कैको इलाका म' लोग बाढ़िक पैन म' फसल छथि।
गोपालगंज म' सिधवलिया के सदौवा गाम लग मुख्र्य तटबंध टुटबाक बाद गंडक नदी के पैन आए भोर एन एच पार करि तेजी सँ सिधवलिया प्रखंड मूख्यालय दिस पसैर रहल अछि। सिधवलिया के रामपुर सँ सदौवा हाई स्कूल धरी एन एच पर तीन फीट पैन बही रहल अछि। हाईवे पर वाहन सभक आवागमन बंद कराओल गेल अछि।एनडीआरएफ केर टीम बाढ़ि म' फसल लोग सभके निकालबा म' जुटल छथि।
ख़तरा केर निशान सँ ऊपर बही रहल सरयू नदी केर तटबंध पर दबाव बढ़ी गेल अछि, कैको जगह पर कटाव जारी अछि, जाहिक कारण सँ गोपालगंज पर खतरा मंडरा रहल अछि।
पूर्वी चंपारण के एनएच-104 पर बाढ़िक पैनक भ' रहल बहाव बहाव, जाहि कारण सँ दर्जनों गाम टापू म' बदैल गेल अछि। बाढ़िक राहत आओर बचाव म' जवान जुटल अछि। एनडीआरएफ के 27, एसडीआरएफ के 16 टीम राहत काज म' लागल अछि, ओतहि सेना के 2186 जवान बचाव काज म' लागल अछि।
सहरसा केँ सौरबाजारक कैको गाम म' कैल्हि राति एकाएक बाढ़ि प्रवेश क' गेल। 2008 के बाद पहिल बेर एहि सभ गाम म' बाढ़िक पैन पहुँचल अछि। मुजफ्फरपुर म' गंडक नदी के जलस्तर म' कमी अएबाक खबैर अछि, जलस्तर म' आठ इंच के कमी बताओल जे रहल अछि।
राज्य भरी म' करीब 75 लाख लोग बाढ़िक चपेट म' अछि। राहत आओर बचाव काज युद्धस्तर पर चलाओल जे रहल अछि। एनडीआरएफ, एसडीआरएफ सहित सेना केर जवान मुस्तैदी सँ तैनात अछि। एखन धरी 2 लाख 74 हजार लोग क' सुरक्षित जगह पर पहुँचाओल गेल अछि।
राज्य म' मुजफ्फरपुर, किशनगंज, अररिया, पूर्णिया, कटिहार, पूर्वी चंपारण, पश्चिमी चंपारण, दरभंगा, मधुबनी, सीतामढ़ी, शिवहर, सुपौल आओर मधेपुरा जिला बाढ़ि सँ प्रभावित अछि। बिहार सरकार द्वारा बचाव काज म' एनडीआरएफ के 4 अतिरिक्त टीम क' तैनात काएल गेल अछि। अररिया, किशनगंज, कटिहार, पूर्णिया म' हालात एखनो बेकाबू बताओल जे रहल अछि।


text:
रुबाइ-15
अहीँक प्रेमक छाह जीब' चाहै छी
अहीँक आँचरक हवा पीब' चाहै छी
अपन फाटल करेजा सीब' चाहै छी
अहीँक नैनक शराब पीब' चाहै छी ।
रुबाइ-16
सूर्यक प्रखर रश्मि सन चमकैत रहू
शरदक इजोरिया सन दमकैत रहू
कामिनी रातरानी सन गमकैत रहू
रुन-झून पायल पहिरि छमकैत रहू ।
रुबाइ-17
अहाँक केश सँ झहरैत पानिक बुन्नी
अहाँक गाल सँ ससरैत पानिक बुन्नी
अहाँक ठोर सँ टपकैत पानिक बुन्नी
हमरो देह सँ टघरैत पानिक बुन्नी ।
रुबाइ-18
घोरनक छत्ता झाड़ि पानि ढ़ारि देबौ
एकहि चाट मे धरती पर पारि देबौ
रै खचराहा खचरै सभ घोसारि देबौ
मैथिलीक अपमान करब विसारि देबौ ।
रुबाइ-19
जौँ डेनधऽ चलबे संग तऽ तारि देबौ
नैतऽ कलमक मारि, गत्र ससारिदेबौ
मिथिलाक विरोधी, मारि खेहारिदेबौ
रचलाहा प्रपंच पर पानि ढ़ारि देबौ ।
रुबाइ-19
महगीक आगि मे जरलै जनता के बटुआ
दिन-राति एक तीमन पिबैछी झोर पटुआ
सरकार के विरोध मे लगबैत छल जे नारा
खसल छै सड़क पर से लोक लटुआ-लटुआ ।
रुबाइ-20
छाक भरि के आइ पीबय दिअ' हमरा
पोख भरि के जिनगी जीबय दिअ' हमरा
खोँचाह बात से लागल खोँच, फाटल,
गुदरी भेल जिनगी सीबय दिअ' हमरा ।
रुबाइ-21
सीता चरण नूपुर झनक झमकैत रहय
बाड़ी अयाची फूल सदति गमकैत रहय
जनकक खेतक माटि माथ सजबैत रहय
मैथिल-मिथिला कीर्ति जगत पसरैत रहय ।
रुबाइ-22
धिया सिया सन घर-घर मे जनमैत रहय
शंकर बनिकऽ पूत अंगना मे खेलैत रहय
उगना सन केर चाकर बाँहि पुरैत रहय
हरियर खेत-पथार सदति बिहुँसैत रहय
रुबाइ-23
कल-कल कमला कोशी निर्मल बहैत रहय
छल-छल गंगाक निश्छल जल छलकैत रहय
बागमती गंडक धरती जी जुड़बैत रहय
माछ मखानक डाला नित सजबैत रहय
रुबाइ-24
उज्जर परती हरिया गेलै जेना
दियादी झगड़ा फरिया गेलै जेना
लागल भीड़ छिड़िया गेलै जेना
मोनक बात मरिया गेलै जेना ।
रुबाइ-25
अनका कनिते देख भभाकऽ लोक हँसैए
अपन विपति के बेला देखू कोना कनैए
अनकर कान्ह कोदारि हल्लुक लगैछै जकरा
अपना हाथ सँ धरिते बेंट सैह लोक कुथैए ।
रुबाइ-26
नाङट गरीब, माने हकन्नकनैए
फैशने चूर धनिको, नङटे नचैए
देखू नङटा, नङटे के देखिहँसैए
एकदोसर के देख संतोष धरैए ।


text: डॉ॰ मार्टिन लूथर किंग, जूनियर (१५ जनवरी १९२९ – ४ अप्रैल १९६८) अमेरिका के एक पादरी, आन्दोलनकारी आर अफ्रीकी-अमेरिकी नागरिक अधिकारों के संघर्ष के प्रमुख नेता अछि। उनकरके अमेरिका के गांधी कहल जाइ अछि। डॉ॰ किंग संयुक्त राज्य अमेरिकामें नीग्रो समुदायके होइ वाला भेदभावके बिरुध सफल अहिंसात्मक आंदोलन कऽ संचालन करल खीन। सन् 1955 वर्ष उनकर जीवन कऽ निर्णायक मोड़ छेल। यी वर्ष कोरेटा से उनकर विवाह भेल, उनकरके अमेरिकाके दक्षिणी प्रांत अल्बामाके मांटगोमरी शहरमें डेक्सटर एवेन्यू बॅपटिस्ट चर्चमें प्रवचन दै लऽ बोलेल गेल आर यी वर्ष मॉटगोमरीके सार्वजनिक बसोंमें काला-गोरा कऽ भेदभावके बिरुध एकटा महिला श्रीमती रोज पार्क्स गिरफ्तारी देल खिन। एकर बाद डॉ॰ किंग प्रसिद्ध बस आंदोलन चलेल खिन।


text:
पटना। उपराष्ट्रपति हामिद अंसारी 12 दिसंबर कए पटना अउतथि। ओ खुदाबक्श लाइब्रेरी मे आयोजित एकटा कार्यक्रम मे भाग लेतथि। लाइब्रेरी क निदेशक डॉ. इम्तियाज अहमद कहला जे पुस्तकालय क सौ वर्ष पूरा हेबा पर 12 दिसंबर कए खुदाबक्श मेमोरियल लेक्चर आयोजित कएल गेल अछि। उपराष्ट्रपति मेमोरियल लेक्चर मे मुख्य अतिथि क रूप मे शामिल हेताह। दोसर ओर संस्कृति मंत्रालय राष्टï्रीय फेलोशिप मे आबि क लेल 17 संस्था कए सूची मे खुदाबक्श ओरिएंटल लाइब्रेरी कए सेहो शामिल केलक अछि। एहि 17 टा संस्थान मे आठ टा दिल्ली, चारि टा कोलकाता, दू टा मुंबई आ एक-एक टा इलाहाबाद, भोपाल आ पटना मे शामिल अछि।
मुख्य पृष्ठ समाचार 12 कए पटना अउतथि उपराष्ट्रपति


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Thursday, May 07, 2009
चान आ चान्नी
जे चान आ चानक
शुभ्र धवल इजॊत
आ ओहू सऽ नीक हेतै
इ कहब
जे चान आ ओकर चाननी आकी इजॊरिया
दू टा नितांत भिन्न आ फराक चीज थिकै
ईश्वर जखन बनौलकै चान
तऽ सुरुज संऽ मंगलकै
कनेक टा इजॊत
आ ओहि इजॊत कें चान
कॊनॊ जादूगर जेकां
इजॊरिया बना देलकै
जेना प्रेम जाधरि रहैत छै
करेज में
कॊनॊ जॊड़ा कें
लैला मजनू बना दैत छै
चंद्रमॊहन के चांद
आ अनुराधा कें फिजां
बना दैत छै
आ फेर तऽ वएह अन्हरिया व्यापि जाइत छैक चहुंदिश
मुदा हम तऽ कहैत रही
जे जहिया
सुरुज संऽ पैंच लेल इजॊत के चान
कॊनॊ कविराज जेकां
अपन सिलबट्टा पर खूब जतन संऽ
पीस पीस कऽ
चंदनक शीतल लेप सऽन इजॊरिया बना देलकै
तहिया संऽ रखने छै
अपना करेज मे साटि कऽ
मुदा बेर बेखत बांटितॊ छै
तें खतम हॊइत हॊइत एकदिन
अमावश्याक नौबति सेहॊ आबिए जाइत छैक
आ फेर सुरुज संऽ ओकरा मांगऽ पड़ैत छैक
कॊनॊ स्वयंसेवी संगठन जेकां पैंचक इजॊत
लॊक कें सीधे सरकार रायबहादुर सुरुज लग
जयबाक सेहंता तऽ छै
मुदा साहस कतऽ संऽ अनतै ओ
एतेक अमला फैला छै सुरुजक चहुंदिश
जे करेजा मुंह में अबैत छै
हुनका लग कॊना जाऊ सर्व साधारण
ओ तऽ धधकै छथिह्न आधिक्यक ताप संऽ
खैर हम जहि चानक गप्प कऽ रहल छी
ओकरा संऽ डाह करैत छै मेघ
सदिखन संऽ ओ ईर्षाक आगि मे जरैत आयल अछि
भगवान मङने रहथिह्न वृष्टि मेघ संऽ चान लेल
मुदा ओ नहि देने छल
एक्कहु बुन्न पानि
झांपि देने छल चान कें
हमरा बूझल अछि ओ
बनऔने हॊयत धर्मनिरपेक्षता आ सांप्रदायिकताक बहाना
लॊक हित में काज केनाय नहि अबैत ह्वैतेक ओकरा
मुद्दा ओकर ह्वैतेक किछु आउर
मुदा हऽम तऽ एम्हर
मात्र एतबे
कहऽ चाहैत रही
जे हमरा केओ चान
आ अहांके चान्नी
जुनि कहय
की जखन मेघ
झांपैत छै चान कें
तऽ पहिने मरैत छै
इजॊत
आ बाद में मरैत छै चान
आ हम नहि चाहैत छी
जे हमर इजॊत
हमरा संऽ पहिने खतम हॊ
हमरा संऽ पहिने मरय
कखनहुं नहि किन्नहुं नहि
सत्ते
7 comments:
पैँचक इजोत माँगि चान्न बनेक इजोरिया।ReplyDelete
आ फेर भगवान माँगलन्हि मेघसँ पानि चानक लेल मुदा ओ नहि देलक, साम्प्रदायिकता आ धर्मनिरपेक्षताक नामपर।
सेक्युलरक अनुवाद पता नहि केलक धर्मनिरपेक्षता वैह कएने होएत जे लिबरलिज्मक अनुवाद उदार कएलक। उनटे झाँपि दैत अछि चानकेँ मेघ आ मारि दैत अछि इजोरियाकेँ। कवि ई संकल्प जे अपनासँ पहिने ओ नहीं मरए देताह इजोरियाकेँ।
विचारक क्रमसँ स्फुटन एहि कविताकेँ विशिष्ट बना देने अछि।
हुनका लग कॊना जाऊ सर्व साधारणReplyDelete
ओ तऽ धधकै छथिह्न आधिक्यक ताप संऽ
aa se
भगवान मङने रहथिह्न वृष्टि मेघ संऽ चान लेल
मुदा ओ नहि देने छल
एक्कहु बुन्न पानि
झांपि देने छल चान कें
हमरा बूझल अछि ओ
बनऔने हॊयत धर्मनिरपेक्षता आ सांप्रदायिकताक बहाना
etek nik kaik ber 2-minute me padhlahu
मुदा हम तऽ कहैत रहीReplyDelete
जे जहिया
सुरुज संऽ पैंच लेल इजॊत के चान
कॊनॊ कविराज जेकां
अपन सिलबट्टा पर खूब जतन संऽ
पीस पीस कऽ
चंदनक शीतल लेप सऽन इजॊरिया बना देलकै
तहिया संऽ रखने छै
अपना करेज मे साटि कऽ
मुदा बेर बेखत बांटितॊ छै
तें खतम हॊइत हॊइत एकदिन
अमावश्याक नौबति सेहॊ आबिए जाइत छैक
kon par select kari sabhe neek
खैर हम जहि चानक गप्प कऽ रहल छीReplyDelete
ओकरा संऽ डाह करैत छै मेघ
सदिखन संऽ ओ ईर्षाक आगि मे जरैत आयल अछि
भगवान मङने रहथिह्न वृष्टि मेघ संऽ चान लेल
मुदा ओ नहि देने छल
एक्कहु बुन्न पानि
झांपि देने छल चान कें
हमरा बूझल अछि ओ
बनऔने हॊयत धर्मनिरपेक्षता आ सांप्रदायिकताक बहाना
bad nik aaroh avroh ahank kavita me,
satya ke tik charhabait rahu, aaroh day,
phoosi ke patkait rahoo avroh day
kavita sabh drishti me uttam,ReplyDelete
shilp, kathya, soch, sabh me
बड नीक आ भावनात्मक रचना अछि.ReplyDelete
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


text:
दोहा मे कविकोकिल विद्यापति केर स्मृति-दिवस संपन्न, मैथिली-नेपाली सर्जकक साहित्यिक संगम
दोहा, कतार। दिसम्बर ११, २०१७. मैथिली जिन्दाबाद!!
दोहामे सम्पन्न भेल ५६९म विद्यापति स्मृति समारोह।
– विन्देश्वर ठाकुर ११/१२/२०१७, दोहा
अन्तर्राष्ट्रिय नेपाली साहित्य समाज कतार च्यापटर तथा नबोदित साहित्यिक वाचनालय दोहा/कतारके सयुक्त आयोजनामे ९/१२/२०१७ शुक्र दिन दोहाक टपफोर्म रेष्टुरेन्टमे ५६९ म विद्यापति स्मृति समारोह सम्पन्न भेल अछि। अनेसास-नबोदितके ७६ औं डबली आ साँझक चौपाडिके २६ म मासक बैसार संग ई स्मृति समारोह खूब झमटगर संग सम्पन्न भेल अछि।
कवि विन्देश्वर ठाकुर जी क संचालनमे शुरु भेल कार्यक्रममे विशिष्ट श्रोता रहथि हेल्प मधेशीक सेवक व इन्जिनियर सतीश कुमार यादव जी। पहिल चरणमे द्वेय संस्थाक अध्यक्षद्वारा विशिष्ट श्रोताके सम्मान,आसन ग्रहण।तकराबाद राष्ट्रगान आ महाकवि विद्यापतिक प्रतिमा उपर हार्दिक श्रद्धाञ्जली,दीप प्रज्वलन भेल।
कार्यक्रमके शुरुवात संचालक जी द्वारा जय जय भैरवी गीत संग कएल गेल छल।तत्पश्चात, उपस्थित सम्पूर्ण कविसबद्वारा अपन अपन एक सँ बढिक’ एक दिललग्गु रचनासब सुनाएल गेल। कार्यक्रममे लेख कार्की, श्यामराज राणाभाट, शत्रुधन मुखिया, तीर्थ संगम राई, माया केसी, ॐ प्रकाश बानिया, सागर भण्डारी ‘बिभोर’, प्रेम प्रसाद भट्टराई, हरि बिनोद अधिकारी, सीताराम थापा, दिनेश कुमार, बेचन महतो, पंकज यादव, शेखर बस्नेत, अब्दूर रज्जाक, इश्वर राई ‘लज्जालु’, विन्देश्वर ठाकुर, असरफ राईन लगायतके एक दर्जन सँ बेसी सर्जकद्वारा नेपाली आ मैथिली भाषाक गीत, गजल आ कविता सुनाएल गेल।
संयोगवश नेपाल सँ INFA (International Nepali Film Award) के अध्यक्ष व नेपाली चलचित्र कें फिल्म डाइरेक्टर दीपक श्रेष्ठ आ मोडल डान्सर रोजिना रंजितकार जी सेहो उपस्थित छलथि। हिनका दुनूगोटेकेँ दोसल्ला ओढा’ सम्मान केलनि निवर्तमान अध्यक्ष व रेगिस्तानी कवि तीर्थ संगम राई जी। निर्देशक जी द्वारा सेहो कार्यक्रमके खूब नीक जकाँ सराहना कएल गेल। समग्रमे कार्यक्रम खूब जय जय रहल। सात समुन्द्र पारो अपन मैथिलीक धरोहर बाबा विद्यापतिक स्मृति समारोह मनाबि हमसब बहुत हर्षित भेलौं। संगे एहि समायोजन लेल सदिखन तत्पर रहल द्वेय संस्था अनेसास आ नबोदित प्रति हार्दिक आभार व्यक्त करैत छी।


text:
हत्याक साजिश रचनिहार चारि गोट आरोपी दोषी करार
तत्कालीन एसपी समेत सब जतेलक फैसला पर असंतोष
दरभंगा कहलक, देर स आयल फैसला, सेहो एहने..
समदिया
नयी दिल्ली/ पटना। पूर्व रेल मंत्री आ दरभंगाक पूर्व सासंद ललित नारायण मिश्र हत्याकांड मे 39 साल बाद आखिर इ तय भ गेल जे हुनहर हत्यारा क पता नहि चलि सकल। कोर्ट आइ चारिटा आरोपी कए हत्याक साजिश रचबा लेल दोषी करार देलक अछि। एहि मामला में अभियुक्त रंजन द्विवेदी, संतोषानंद अवधूत, सुदेवानंद अवधूत और गोपालजी कए संदेह आ परिस्थितिजनक साक्ष्य क आधार पर दोषी मानल गेल अछि। एहि आधार पर हिनका सब कए 10वर्ष स ल कए आजीवन कारावास तक भ सकैत अछि। बचाव पक्षक वकील क कहब अछि जे दोषी करार देल गेल अधिकतर लोग 70 पार छथि, एहन मे हिनकर बैस आ मामला क अवधि सेहो सजा कए प्रभावित करत। संगहि हिनकर सबहक खिलाफ कोनो ठोस साक्ष्य सेहो अदालत में पेश नहि भ सकल अछि। सरकारी वकील एनके शर्मा कहला अछि जे ओ दोषी कए बेसी स बेसी सजा दियेबाक प्रयास करताह।
ललित बाबू कए के मारलक, किया मारलक आ कोना मारलक एहन किछु सवाल हमेशा लेल बनल रहत। पूर्व रेल मंत्री ललित नारायण मिश्र हत्याकांड मे दिल्ली क ककरडूमा सीबीआइ अदालत क जिला एंव सत्र न्यायाधीश विनोद गोयल इ बतेबा मे असमर्थ रहलाह जे ललित बाबू क हत्यारा के अछि आ ओकरा कहिया सजा भेटत। हत्याक आरोपी कए कोर्ट एहि आरोप स मुक्त करैत मात्र साजिश रचबा लेल दोषी करार देलक अछि। सजा पर बहस 15 दिसंबर कए होएत। उल्लेखनीय अछि जे समस्तीपुर रेलवे स्टेशन पर भेल बम विस्फोट में 2 जनवरी 1975 कए मिश्र घायल भ गेल छलाह आ 3 जनवरी कए हुनक मौत भ गेल। एहि हमला मे ललित बाबू क अतिरिक्त रामकिशोर प्रसाद सिंह आ सूर्य नारायण झा क सेहो मौत भेल छल। जखन कि जगन्नाथ मिश्र समेत करीब 25 गोटे घायल भेल छल।
ललित बाबू मामला मे एक टा गप पुख्ता भ गेल जे सीबीआइ एहि मामला कए अपन पटकथा पर सुलझेबाक काज केलक अछि। समस्तीपुर क तत्कालीन एसपी डीपी ओझा कहला अछि जे फैसला निराश करैत अछि। कांग्रेस क नेता रामविलास झा क घर स भेटल दस्तावेज आ बरौनी मे ठहहल पीएमओ क अधिकारी क संबंध में सीबीआइ कोनो जांच नहि केलक। बिहार पुलिस जे 12 घंटा मे सबूत जुटेने छल सीबीआइ ओकरा दबा देलक। श्री ओझा कहला जे जा धरि बिहार पुलिस एहि मामला मे शामिल छल ता धरि आनंदमार्गी एहि हत्याकांड क आरोपी नहि छल। श्री ओझा क अनुसार ललित बाबू पर अरूण कुमार मिश्र आ अरूण कुमार ठाकुर कए बम फेंकबाक जिम्मेदारी देल गेल छल। अरूण कुमार ठाकुर बम मंच पर फेकबा मे सफल रहल जखन कि अरूण कुमार मिश्र क बम पटरी पर जा खसल। बिहार पुलिय ओहि बम कए बरामद केलक आ सीबीआई कए सौंप देलक। ओ बम भारतीय सेना क छल। एहि मामला स बिहार पुलिस कए हटा देल गेल। बम क साक्ष्य पता नहि की भेल। दूनू आरोपी कए स्वीकार केलाक बावजूद रिहा क देल गेल आ आनंदमार्गी कए नव आरोपी बना देल गेल। श्री ओझा कहला जे बिहार पुलिस क पूरा मेहनत कए खारिज क देल गेल। देखबाक चाही जे फैसला मे एकर कोन आधार बताउल गेल अछि।
एहि हमला मे घायल पूर्व मुख्यमंत्री जगन्नाथ मिश्र कहला अछि जे हुनका एखन धरि न्याय नहि भेटल अछि आ आजुक फैसला स बुझाइत अछि जे इ कहियो नहि भेटत्। ओ कहला जे आजुक फैसला स ओ असंतुष्ट छथि। हुनकर कहब अछि जे कईटा सवाल क उत्तर एखन नहि भेटल अछि। श्री मिश्र कहला जे एहि मामला मे ओ पीडित छथि आ हुनका न्याय व्यवस्था पर स विश्वास उठल जा रहल अछि। ललित बाबू क पुत्र विजय मिश्र कहला जे एहि मामला मे आयल फैसला बस खानापूर्ति अछि। पूरा मामला कए एतबा लटका देल गेल जे न्याय भेटलाक बावजूद ओकर कोनो मतलब नहि रहत। श्री मिश्र कहला जे एहि मामला क जांच मे घोर लापरवाही बरतल गेल अछि। आनंदमार्गी कए बिना कारण फंसा देल गेल, जखन कि असली दोषी कानून स बाहर रहल। ओ कहला जे ललित बाबू क इलाज में देरी आ फेर एकर जांच में लापरवाही स बुझा रहल अछि जे न्याय मे देरी सेहो साजिशक एकटा हिस्सा छल। श्री मिश्र कहला जे इ त जिला अदालत क फैसला अछि एखन ऊपरका अदालत सब त बाकी अछि। ताहि लेल फैसला पर कोनो खास खुशी क कोनो गप नहि कहि सकैत अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना। बिहार क राष्ट्रीय राजमार्ग संख्या 77 क हाजीपुर-मुजफ्फरपुर खंड कए चारि लेन करबाक आ 16 किलोमीटर लंबा नद बाईपास बनेबाक प्रस्ताव कए मंजूरी भेट गेल। केंद्रीय मंत्रिमंडल कए बुनियादी ढांचा संबंधी समिति कए आइ भेल बैठक मे एहि प्रस्ताव कए मंजूरी देल गेल। एकर तहत राष्ट्रीय राजमार्ग 77 क 60 किलोमीटर हाजीपुर-मुजफ्फरपुर खंड कए चारि लेन मे बदलल जाइत। एकर संगहि 16.870 किलोमीटर नव बाईपास सेहो बनाउल जाइत। एहि परियोजना क लेल 671.70 करोड़ टका खर्च कैल जाइत। इ सड़कक निर्माण स बिहार कए राजधानी पटना ईस्ट-वेस्ट कॅारीडोर से जुडि़ जाइत। इ सड़क बनाउ, कमाउ आओर सौंप देबाक फार्मूला पर बनाउल जाइत।
मुख्य पृष्ठ समाद विशेष चारि लेन क होएत हाजीपुर-मुजफ्फरपुर सड़क


text:
केंद्रीय सूचना प्रौद्योगिकी आओर संचार राज्य मंत्री सचिन पायलट जीक कहनाय छनि जे अगिला विधानसभा चुनाव मे लालू जीक पार्टी आरजेडी के सफाया भs जएतन्हि. सचिन पायलट जीक कहनाय छलन्हि जे लालूजीक पत्ता केंद्र सं तं कटिए गेल छनि आब जल्दीए राज्य सं सेहो साफ भs जएतन्हि. अहां सभके कि लगैत अछि ? कि लालूजीक पत्ता साफ भs रहल छनि ? यूपीए-1 के समय मनमोहन जीक सभसं भरोसमंद संगी लालू जी एतेक बांतरि भs गेलाह जे कांग्रेस आई सफाया के गप कs रहल अछि.
सभ सीटक महिमा अछि. लालूजीक स्थिति कनि कमजोर भेल नहि कि कांग्रेस घुड़की देबय लागल. मुदा लालूजी पलटवार के लेल तैयार छथिन्ह... अगर एहि बेर चुनाव मे लालू जीक नीक वोट मिल जाए आओर ओ सत्ता मे फेर सं लौट जएताह ..तखन तं कांग्रेस फेर सं हुनकर अगाड़ि-पछाड़ि करय लागत. ई राजनीति बड़का-बड़का के जमीन पर पटकि दैत अछि आओर जमीन वाला के गद्दी पर बैसा दैत अछि. फेर बिहार मे एहन स्थिति नहि कहल जा सकैत अछि जे नीतीश जी फेर सं सरकार बनाए लेताह. कोनो हंड्रेड पर्सेंट गारंटी नहि अछि. एहि ठाम ऑक्टोपस पॉल बाबा के भविष्यवाणी नहि चलय वाला छनि. एहि ठाम सभ पंडिताई घुसरि जएतन्हि.
लोकसभा चुनाव मे कमजोर प्रदर्शन के बाद सं लालूजी आओर पासवान जी अपन बेसि समय बिहारे पर दs रहल छथिन्ह. एहन मे हुनका कमजोर मानि कs नहि चलल जा सकैत अछि. फेर हिनकर सभsक अपन वोट बैंक त छनिए. आ बिहारक चुनाव सिर्फ विकासे पर नहि होएत अछि... जाति... धर्म... बिरादरी... निजी संबंध... अगिड़ा-पिछड़ा सभ सं तय होएत अछि. कखन कोन समीकरण बनत आ बिगड़त से नहि कहल जा सकैत अछि.
सभसं बड़का बात ई जे वोट देबय के समय विकासक बात करय वाला लोक घर सं बाहर निकलय कहां छथिन्ह. हुनका लेल तं ई छुट्टी के दिन रहय छनि... जमि क सुतय छथिन्ह या फेर पिकनिक मनाबय छथिन्ह. एहन मे वोट देबय लेल आगां आबय छथिन्ह गामे-घर के लोक सभ...आओर गाम- घर मे विकासक कोनो खास तस्वीर नहि दिखा रहल अछि. एहन मे विकासक गप पर चुनाव जीतनाय मुश्किल छनि.
विकासक ई हाल अछि जे हमर सासुर मे अखन धरि बिजली के त गप छोड़ू... पोल तक नहि गेल अछि... हमर गाम सं दू-तीन किलोमीटर दूर तक बिजली नहि गेल अछि...आजादी के एतेक साल बाद धरि. गाम मे एक बेर ट्रांसफर्मर जलल रहय तं चारि मास धरि लाइन नहि आएल रहय. चारि मास धरि बिना बिजली के. ई अछि जे रोड कनि नीक भेल अछि... मुदा बिजली... पानि... सिंचाई... खेती-बाड़ी... अस्पताल... स्कूल-कॉलेज... पढ़ाई-लिखाई सभ चौपट भेल अछि. चोरी-चपाटी फेर बढल जा रहल अछि. बटाईदारी वाला बात के लs क से लोक सभ डरल अछि. गाम-घरक समस्या शहरक समस्या सं अलग अछि. एहन मे नीतीश जी जीतय के दावा एकदम सं नहि कs सकय छथिन्ह.
आओर फेर बिहार मे टक्कर तं बीजेपी-जेडीयू बनाम आरजेडी-लोजपा अछि. नीतीश जीके कांटा के टक्कर देबय लेल लालू-पासवानजी ताल ठोंकने छथिन्ह. लालू-पासवानजी दिन राति एक कएने छथिन्ह. पूरा दम लगा देने छथिन्ह. एहन मे कांग्रेस के कहनाय जे आरजेडी के सफाया भ जाएत पचि नहि रहल अछि. दोसरा के सफाया के गप करय सं नीक कांग्रेस के अपन स्थिति पर ध्यान देबाक चाही.


text:
एहि घटनाक विरोध म' आय भोरेसँ लोग सड़क पर उतैर गेलनि। आक्रोशित लोग सभ सीवान-हुसैनगंज मार्ग क' जाम क देलनि। लोग सभक आक्रोश एतेक बेसी छल कि आक्रोशित लोगक भीड़ पुलिसक गाड़ी क' फूंइक देलनि। एहि घटना ल'के पूरा इलाका म' तनाव व्याप्त अछि।
बताओल जे रहल अछि कि हुसैनगंज थाना क्षेत्रक माहपुर गाममे कैल्हि राति अपराधि सभ व्यवसायी राशिद सरकार के गोली मारी हत्या क' देलनि। घटना के समय जाहिर अंसारी के 26 वर्षीय पुत्र फर्नीचर व्यवसायी राशिद सरकार भोजन करि घरक छत पर सुतल छलाह। लगभग एक बजे अपराधि सभ घटना क' अंजाम देलनि। प्राप्त सुचना केर मुताबिक अपराधि सभ व्यवसायी के माथमे तीन गोलि मरलैन्ह जाहिसँ मौके पर राशिद के मौत भ' गेलैन्ह।
सूचना भेटते राति म' हुसैनगंज थाना पुलिस मौका पर पहुँचल, मुदा घटनासँ नाराज लोग सभ शव उठेबासँ मना क' देलनि। ओतहि आय भोरे स' लोग सड़क पर उतैर पुलिस के खिलाफ नारेबाजी करे लागलनि। एतबे नहि, आक्रोशित लोग पुलिस के जीप फूंइक देलनि।


text:
बेगुसराय। 04 नवम्बर। आय जता एक दिश पूरा देश मे "कार्तिक पूर्णिमा" पर श्रद्धालु सभ गंगा घाट पर पूजा अर्चना करि गंगा स्नान केलनि। ओतहि सिमरिया घाट पर एहि दौरान भगदड़ मचि गेल, जाहिमे तीन महिला केर मौत भ' गेलनि आओर कैको घायल बताओल जे रहल अछि।
सिमरिया थाना अध्यक्ष राजरत्न द्वारा तीन महिलाक मौतक पुष्टि कायल गेल अछि। मृतिका तीनो मैहला म' एक महिला नालंदा जिलाक सुंदरपुर गामक कंचन देवी बताओल जे रहल अछि। आन दुनू केर पहिचान एखन धरी नहि भ' सकल अछि। सिमरिया घाट पर भेल भगदड़ पर दुःख व्यक्त करैत मुख्यमंत्री नीतीश कुमार मृतिका केँ परिजन सभके चारि-चारि लाख टाका अनुग्रह अनुदान देबाक घोषणा कएलनि।


text:
मुख्यमंत्री नीतीश कुमार सुपौल सदर प्रखंड केर बलहा पंचायतक वार्ड 5 म' सात निश्चय यात्रा पर ग्रामीण सभ सँ मुलाकात केलन्हि। ओता घर - घर नल योजना केर जायजा केलन्हि। ऐहिक बाद दुपहर 2 बजे सुपौल के स्थानीय गांधी मैदान म' जन चेतना सभा क' संबोधित केलन्हि। नीतीश कुमार शराबबंदी पर विशेष रूप सँ फोकस करैत लोग सभ सँ जन चेतना आनबाक अपील केलन्हि।
नीतीश सुपौल म' शराबबंदी पर कड़ाई सँ पालन करबाक निर्देश अधिकारि सभ क' देलन्हि। ओतहि मुख्यमंत्री महिला सभ केर सशक्तीकरण आर रोजगार के अवसर प्रदान करबा पर बल देलन्हि।नीतीश कुमार कहला कि महिला सभ क' आत्मनिर्भर बनाओल जायत। हुनका सभक लेल रोजगार केर अवसर प्रदान कायल जायत। स्टूडेंट क्रेडिट कार्ड सँ बेरोजगार युवक व युवति सभ केर मदद कायल जायत। हुनका सभक लेल रोजगार केर अवसर उपलब्ध कराओल जायत।


text:
पटना। गरीब क बच्चा भोजन क लेल सही स्कूल क चौखट तक त पहुंचल, मुदा बिहार मे मिड-डे मील योजना बच्चाक स्वास्थ्यक लेल खतरा बनि रहल अछि। स्कूल मे बच्च कए परसल जाय वाला खिचड़ी दरअसल नमकीन जहर अछि, जेकरा खाकए कोई मरे भले नहि दुखीत पड़ब तय अछि। इ खिचड़ी बनैत अछि कीड़ा स भरल चाउर स। बच्चा सब दिन खिचड़ी मे कीड़ा देखैत अछि आ खाइत सहो अछि। कई बेर स्कूल क बच्चा जहररूपी मिड-डे मील खाकए दुखीत पडि़ चुकल अछि। कई बेर बच्चा कए उल्टी, दस्त क शिकायत क बाद अस्पताल मे भर्ती करादल गेल अछि, मुदा हालात जस क तस अछि। समाद पउलक जे नहि खेनाइक क्वालिटी क जांच हनेइत अछि आ नहि दोषी क खिलाफ कार्रवाई। मानव संसाधन मंत्री हरिनारायण सिंह कहैत छथि जे हमरा सेहो एकर सूचना भेटल अछि मुदा चाउल एफसीआई स अबैत अछि, जेकरा लेब हमारी मजबूरी छी। मास्टर संजीव कुमार कहैत छथि जे हमरा लोकनि कए सड़ल चाउर भेटन्ैत अछि जेकरा मे कंकड़-कीड़ा रहैत अछि। मास्टर सरोज सिंह कहैत छथि जे हमरा लोकनि कए जेहन भेटैत अछि, ओहने बना दैत छिएक। हम की करि सकैत छी। बिहार सरकार क मानू त एहि मिड डे मील योजना कए चलेबा मे पैंसठ प्रतिशत योगदान केंद्र सरकार क अछि आ एकर अलावा राज्य सरकार क सामने फूड कॉरपोरेशन ऑफ इन्डिया स चाउर लेबाक मजबूरी सेहो छैक । लिहाजा खराब खेनाइ क दोष ओकर माथ मढ़ब ठीक नहि होइत। मतलब साफ अछि। बिहार सरकार क कोशिश अछि जे अपन आंचरि पाक साफ दिखे, न कि सरकार क नाक क नीचा चलि रहल धांधली पर लगाम लगेबाक कोनो कोशिश हुए। सरकारक एहि रवैयाक कारण स गरीब बच्चा क पढ़ाई आ भूख स मुक्ति देबाक एकमात्र जरिया बनि चुकल मिड डे मील कए जहर बनाउल जा रहल अछि।
मुख्य पृष्ठ समाचार मिड-डे-मील क खिचड़ी अछि नमकीन जहर


text:
धौलागिरी हिमालय
धौलागिरी (या धवलागिरी) संसारक सातम सर्वोच्च हिमालय छी । ई धौलागिरी हिमश्रृङ्खलाक पूर्वी कोनामे रहल अछि, जे नेपाली हिमालयक मध्य भागदिस परैत अछि । ई पोखराक उत्तरपश्चिममे अवस्थित अछि। एकर पुर्वमे काली गण्डकीक गहिर गल्छिक दोसरदिस अन्नपूर्ण हिमालय परैत अछि, ओहिमे सँ अन्नपूर्ण प्रथम ८००० मिटरसँ पैग अछि । धौलागिरीक शाब्दिक अर्थ उज्जर पहाड होइत अछि।
आरोहण इतिहास[सम्पादन करी]
चित्रदीर्घा[सम्पादन करी]
सन्दर्भ सामग्रीसभ[सम्पादन करी]
- ↑ Greg Slayden, "Dhaulāgiri, Nepal", Peakbagger.com Peak Lists।


text:
दफ्तर सं घर लेल निकलहिं वाला छलहुं कि याशीजी के फोन आयल गुरूजी अखन राति में नोएडा आ रहल छथिन्ह...हमहुं हुनका सं मिलय लेल विदा भ गेलंहु...ओहिठाम पहिने सं कइटा जान पहचान वाला लोक मौजूद छलाह...गुरुजी श्री श्री रविशंकर में गजब के आकर्षण छैन...हुनकर चेहरा पर सदिखन मुस्कान बनल रहैत छैन...हुनका सं मिलतहिं...हनका सम्पर्क में अबतहिं लोक मुस्कनाय सीख जाइत अछि...हुनकर मुस्कुराहट लोक के अपना तरफ आकर्षिक तरय छै...आओर एक बेर जे हुनका सम्पर्क में आयल सदा के लेल हुनकर भ जाइत अछि...
गुरुजी संयुक्त राष्ट्र, विश्व आर्थिक मंच सं लक सैकड़ों देशक संसद के संबोधित क चुकल छथिन्ह ...आतंक सं डरल दुनिया के प्रेम भाईचारा के संदेश द रहल छथिन्ह...आई काल्हि जे लोक में काम काज, पैसा, प्रमोशन, प्यार के लक तनाव बढ़ि रहल छै...हिनकर आर्ट ऑफ लिविंग में अयला के बाद हुनका ओहि सं छुटकारा मिलल अछि...ऑर्ट ऑफ लिविंग के तरफ सं कई तरहक कोर्स सेहो चलैत छै...युथ लीडरशिप ट्रेनिंग प्रोग्राम, बेसिक कोर्स, एडवांस कोर्स, दिव्य समाज का निर्माण (डीएसएन), आर्ट ऑफ एक्सेल वर्कशॉप, यस कोर्स. एकर साथ गौशाला, ऑर्गेनिक फार्मिंग सेहो होइत अछि.. दिल्ली के पास ग्रेटर नोएडा में गौशाला बनल छै.
एक साल पहिने हमरो हिनकर बेसिक कोर्स करय के मौका मिलल...एहि कोर्स के एतेक बढ़िया सं तैयार कएल गेल छै से कि कहल जाउ...दोसरा के ई अनुभव कोर्स कएला के बादे भ सकैत अछि...एहि में आधुनिक आओर पुरातन आध्यात्मिक धरोहर के सम्मिश्रण अई...ऑर्ट ऑफ लिविंग ..जीने की कला...के मूल में छै..सांस लेबय के तरीका...अहां कहबय की सांसों लेबय के कोनो तरीका होइछ...अगर हमरा सांस लेबय नहिं आबय अ त जिंदा केना छी...ओना सांस लेनाय आओर तरीका सं सांस लेनाय दुनु में बड़ फर्क अछि...जेना जेना हमर उम्र बढ़य अ हम सांस लेबय के जे तरीका छै ओकरा स दूर भेल जाइत छी...अगर विश्वास नहिं होय अ त क क देख सकय छी...अहां पालथी मारि के बैठ जाउ...सीधा भ एकटा हाथ पेट पर आ दोसर ठेहुंन पर राखि लिय..जोर सं सांस लिय आओर छोडुं...अहां देखबय जे सांस लेला पर सीना फुलय छै आओर छोड़ला पर सुटकय छै...मुदा होबय ई चाहि जे सांस लेला पर पेट फुलबाक चाहि आओर छोड़ला पर सुटकबाक...अहां कोनो सुतल बच्चा के देखिओ...ओ जखन सांस लेत त पेट फुलैत अछि आओक छोड़ला पर सुटकैत अछि...अहां ओहिना बैठि कय आंखि बंद क अपन पुरा ध्यान सांस पर दिऔ...अहां देखबै जे सांस गला तक जाक बाहर निकलि जाइत अछि...हम सांस के पूरा उपयोग नहिं कए पाबैत छी..जखन कि आदमी जब जन्म लै अ त पहिल काम सांस लेनाय होइत अछि आओर जखन एहि दुनिया के छोड़ैत आ त आखिरी काम सांस छोड़नाय...जखन तक सांस चलय अ तखन त जिनगी चलय अ..सांस बंद जीवन बंद.


text:
मंगलवार, 23 फ़रवरी 2010
॥ आवश्यकता अछि मैथिली शब्दतन्त्र निर्माणक ॥
॥ आवश्यकता अछि मैथिली शब्दतन्त्र निर्माणक ॥
शब्दतन्त्र जेकरा सामान्य रूप संऽ Word-Net रूप में कहल जाइत अछि, ई अखनि धरि मैथिली भाषा हेतु तैयार नहिं भय सकल अछि। एहि लेखक माध्यम सँऽ समस्त मैथिलीप्रियबन्धुगण कें एहि दिस आगू बढवाक हेतु उद्यत करय चाहैत छी।
सबसँऽ पहिने ’शब्दतन्त्र’ एहि पद सँ की अभिप्राय ई स्पष्ट करब उचित बुझैत छी। शब्दतन्त्र एकटा Lexical Database होइत अछि जे शब्द कें पर्यायवाची चयन करबा में अथवा शब्दक विवरण शीघ्रता सँऽ क्षण भरि में तकबा में उपयोगी होइत अछि। एकर उपयोग एतबा धरि सीमित नहिं अछि अपितु एकर उपयोग संगणकीय भाषाविज्ञान आ कृत्रिम प्रज्ञानं हेतु सेहो कयल जा सकैत अछि। शब्दतन्त्रक परिचय आओर विस्तृत विवरण हेतु विक्कीपीडिया द्रष्टव्य अछि[1]।
आब प्रश्न उठैत अछि जे कोन-कोन भाषा हेतु शब्दतन्त्र बनल अछि आओर मैथिली हेतु कियाक आवश्यक अछि। अंग्रेजी[2], संस्कृत[3], उडिया[4], हिन्दी[5], आओर मराठी[6] हेतु शब्दतन्त्र निर्माण हेतु प्रयास कयल गेल अछि| मैथिली हेतु शब्दतन्त्रनिर्माणक दिशा में आइ धरि प्रयास नहिं कयल गेल। यदि मैथिली शब्दतन्त्र साफ्टवेयर के रूप में उपलब्ध भय जायत तऽ संगणकीय दृष्टि सँ मैथिलीक महत्त्व अवश्य बढत संगहि उपयोगकर्ता हेतु ई भाषा सहजतम भय जायत।
कोनो भाषा तखने धरि जीवन्त रहैत अछि जाधरि ओ उपयोग में रहैत अछि। ई शब्दतन्त्र मैथिली कें उत्कर्ष पर पहुंचेबा में समर्थ सिद्ध होयत। आजुक संसार एतेक आगू बढैत जारहल अछि जतय भाषा बाधक नहिं रहत। एक भाषा सँऽ दोसर भाषा में अनुवाद यन्त्र द्वारा[7] संभव अछि। यदि मैथिली भाषा हेतु निरन्तर प्रयास नहिं कयल जायत तऽ एकर एहि भाग दौड में पाछू छुटबाक संभावना अधिक अछि। अस्तु शब्दतंत्र निर्माणक दिशा में प्रयास हो ई आवश्यकता अछि। एहि सन्दर्भ में ध्यान आकर्षित करय चाहब The Global WordNet Association[8] दिस जे संसारक समस्त भाषा हेतु शब्दतन्त्र सम्बन्ध में एक महत्त्वपूर्ण प्लेटफार्म दैत अछि। अस्तु, एहि दिशा में कार्य हो एवं यथाशीघ्र मैथिली शब्दतन्त्र क निर्माण हो ई जरूरत अछि। यदि एहि क्षेत्र में कतहु कार्य हो तऽ विदेहक माध्यम सँ सभ के अवगत कराओल जायत ई आशा अछि।
बिपिन झा, CISTS, HSS, IIT, Bombayhttp://sites.google.com/site/bipinsnjha/home
[3] CISTS, HSS,IIT, Bombay, Sanskrit Word-Net निर्माण हेतु प्रयासरत अछि
[7] यान्त्रिक अनुवाद द्वारा
सदस्यता लें टिप्पणियाँ भेजें (Atom)


text:
नई दिल्ली। कांग्रेस उत्तरप्रदेश मे अपन जमीन कए बढ़बा लेल नव नेतृत्व क तलाश शुरू करि देलक अछि। कांग्रेसक सूत्र समाद देलक अछि जे राहुल गांधी उपचुनाव मे भेटल सफलता स उसाहित छथि आ राज्य कांग्रेस कए आब 2012 क चुनावक तैयारी मे जुटबा लेल कहलथि अछि। 25 साल बाद लोकसभाक फिरोजाबाद सीट आ 20 साल क बाद विधानसभाक लखनऊ सीट पर जीत कांग्रेस लेल एकटा संजीवनी जेका अछि। राहुल चाहैत दथि जे उत्तरप्रदेश क नेतृत्व आब एहन लोकक हाथ मे देल जाए, जे भविष्य मे प्रदेशक मुख्यमंत्रीक उम्मीदवार भ सके। कांग्रेस सूत्र इहो कहैत छथि जे कांग्रेस उत्तरप्रदेश मे कोनो युवा आ दलित चेहरा क तलाश मे अछि, ओना एहन एहि तरहक कोनो नाम सामने नहि आयल अछि, लेकिन आलाकमान एतबा तय करि लेलथि अछि जे उत्तरप्रदेशक वर्तमान अध्यक्ष रीता बहुगुणाक नेतृत्व मे अगिला विधानसभा चुनाव नहि लड़ल जाइत। एकर संगहि इ सेहो तय भ गेल जे रीता उत्तरप्रदेश मे कांगे्रसक मुख्यमंत्रीक उम्मीदवार नहि हेती। उत्तर प्रदेश मे अपना कए फेर सत्ताधारी दल बनेबा मे जुटल कांग्रेस क युवराज राहुल गांधी मानब छैन जे आब ओ समय आबि गेल अछि, जखन कांग्रेस कए एकटा एहन प्रदेश अध्यक्ष देल जाए जे आगू चलि कए मुख्यमंत्रीक उम्मीदवार भ सके। कांग्रेसक एकटा पैघ नेता क कहब अछि जे सब किछु ठीक रहल त अगिला साल स पहिने रीताक विदाई भ सकैत अछि। ओना मनमाफिक नेता भेटलाक उपरांते रीता क विदाई संभव अछि।
मुख्य पृष्ठ समाचार देश-दुनिया बदलि सकैत अछि यूपी में कांग्रेस अध्यक्ष


text:
सब सॅ सुन्दर अछि जगत में हमर मिथिलाधाम ।
जकरा उत्तर गिरिराज हिमालय छथि स्वयं विराजै
कमला-कोशीक निर्मल धारा जकर चरण पखारै ।
जत$ भेटए मुख पानक लाली संग मधुर मुस्कान
सब सॅ सुन्दर अछि जगत में हमर मिथिलाधाम ।
छप्पन व्यंजन मध्य जतए सर्वोपरि अछि तिलकोर
स्वर्गो में नहि भेटए अपन मिथिलाक “माछक झोर” ।
स्वागत में प्रस्तुत होइछ जतए जोड़ा खिल्ली पान
सब सॅ सुन्दर अछि जगत में हमर मिथिलाधाम ।
सरस भूमि आ लोक सरस, भोजन दही-चूड़ा
इ भोजन नै भेटए स्वर्गो में, नै भेटए माछक मूड़ा ।
जतए अछि वाचस्पति, विद्यापति आ विदेह केर गाम,
सब सॅ सुन्दर अछि जगत में हमर मिथिलाधाम ।
भाषा मधुर, भोजन मधुर, मधुर अछि विधि-व्यवहार
चौठचन्द्र, मधुश्रावणी, कोजागरा सन अछि पाबनि-तिहार ।
डेग-डेग पर पोखरि भेटए, भेटए माछ-मखान
सब सॅ सुन्दर अछि जगत में हमर मिथिलाधाम ।
जखन कोजागरा में अबैत अछि पान-मखानक भार
पूर्ण इजोरिया में पुरैछ लोक सौसे गाम हकार ।
इ संसार जनैत अछि हमरा, हम छी कौटिल्यक संतान
सब सॅ सुन्दर अछि जगत में हमर मिथिलाधाम ।
विद्वानक इ धरती से के नै बुझैत अछि
प्रतिभाक कमी नै से दुनियॉं जनैत अछि ।
मंडनक विद्वता सुनि एला “शंकर” सन विप्र सुजान
सब सॅ सुन्दर अछि जगत में हमर मिथिलाधाम ।
सीता, अहिल्या बहिन छथि हम्मर
पतंजलि जनमला एही धरती पर ।
सौन्दर्य, सौम्यता देखि जतुका लोभेला स्वयं श्रीराम
सब सॅ सुन्दर अछि जगत में हमर मिथिलाधाम ।
मॉ मिथिला के कोरा में सरिपहुँ हम अतिशय सुख पाबी
मॉं मिथिला के चरण वंदना हम अहर्निश गाबी ।
पुनि-पुनि जनमी एही धरती पर, इएह विनती हे घनश्याम
सब सॅ सुन्दर अछि जगत में हमर मिथिलाधाम ।


text:
महोत्तरी जिला
महोत्तरी नेपालक मध्यमाञ्चल विकास क्षेत्रक जनकपुर अञ्चलमे अवस्थित जिला छी । ई जिला नेपालक कूल भूभागक ०.६८% क्षेत्रफल आ कूल जनसङ्ख्याक लगभग २.३९% भाग ओगटने अछि । जनघनत्वक हिसाब सँ नेपालमे महोत्तरी जिला पाँचम् स्थानमे अछि । हिन्दू आ मुस्लिम धर्माबलम्बीक बाहुल्य रहल ई जिलामे बहुतेक-कम करि ९२ जातजातीक बसोबास रहल अछि। ई जिलामे जीवन निर्वाहक प्रमुख स्रोत कृषि पेशा छी । खेतीयोग्य उर्बर भूमि, विद्युत उपलब्धता, सुगम भौगोलिक अवस्था, वनजङ्गल, नदीनाला तथा खुला भारतीय सिमाना जोका विकासक अवसर तथा सम्भावना भेला बादो स्रोतसाधनक समुचित सदुपयोग नै भेला कारण राष्ट्रिय परिवेशमे तराईके पिछडल क्षेत्रक रूपमे ई जिलाके देखल जाइत अछि ।.
जिलाक नामाकरण[सम्पादन करी]
भौगोलिक अवस्थिति[सम्पादन करी]
- अक्षांश: २६ डिग्री ३६" उत्तर सँ २८ डिग्री १०" उत्तर धरि
- देशान्तरः पूर्वी ८५ डिग्री ४१" सँ पूर्वी ८५ डिग्री ५७" धरि
- सब सँ उँच स्थान:- ८०८ मिटर
- सब सँ नीचा स्थान:- ६१ मिटर
- सिमाना:- पूर्व- धनुषा जिला, पश्चिम-सर्लाही जिला आ भारतक बिहार, उत्तर- सिन्धुली जिला आ दक्षिण- भारतक बिहार प्रदेश
- क्षेत्रफल:- १,००२ वर्ग किलोमिटर
- अवस्थिति:- तराई प्रदेश
- औषत लम्बाई:- उत्तर-दक्षिण ५८ किलोमीटर
- औषत चौडाई:- पूर्व-पश्चिम १८ किलोमीटर
भौगोलिक हिसाब सँ ई जिलाके उत्तरदिस रहल पत्रेदार चुरेभावर क्षेत्र (१४%), दक्षिणमे तराइके समथर मैदान (८४ %) करि कूल २ भागमे बाँड्ल जा सकैत अछि ।


text:
ई फेस्टिवल 6-8 मार्च तक निफ्ट केर प्रांगण मे आयोजित होयत। जेंडर रिसोर्स सेंटर के प्रधान कहला कि एहि फेस्टिवल को' सफल बनेबाक लेल एक एडवाइजरी कमिटी सेहो बनाओल जेल अछि, जाहिक अध्यक्ष महिला विकास निगम केर एमडी एन विजया लक्ष्मी क' बनाओल गेल अछि। पद्मश्री उषा किरण ख़ाँ आर अर्थशास्त्रि डॅाक्टर शैवाल गुप्ता क' सदस्य नामित कायल गेल अछि।
समारोह मे फिल्म जगत के अलावा नृत्य आर साहित्य क्षेत्र के लोग सेहो हिस्सा लेता। साहित्य केर क्षेत्र मे महिला सभक पहुंच आर हुनका सामना आबै बला समस्या सभ पर विस्तृत रूपसे चर्चा कायल जायत। फेस्टिवल लेल स्वरा भास्कर, शबाना आज़मी, टि्ंवकल खन्ना जेहेन बड़का हस्ति सभके आमंत्रित कायल गेल अछि। महिला विकास निगम आर जेंडर रिसोर्स सेंटर द्वारा फेस्टिवल के सफल आयोजन के पूरा तैयारी क' लेल गेल अछि।


text:
सहरसा। 04 जुलाई। 10 जुलाई स' शुरू होमै बला विश्व प्रसिद्ध श्रावणी मेला केँ तैयारी म' जता जिला व रेल पुलिस व पदाधिकारी लोकनि भिड़ल छथि, ओतहि पूर्व रेलवे मालदा मंडल प्रशासन सेहो श्रावणी मेला म' अएबाक आओर जएबाक लेल लाखों कांवरियां सभक लेल चारि गोट स्पेशल ट्रेन चलेबाक मंजूरी द' देना अछि। रेल प्रशासन 9 जुलाई स' एहि सेवा केँ शुरुआत करत।
ई जानकारी पूर्व रेलवे मालदा मंडल के प्रभारी डीआरएम एसके सरदार द्वारा प्राप्त भेल। एसके सरदार कहलनि कि मुंगेर गंगाब्रिज स' दू श्रावणी स्पेशल ट्रेन चलाओल जायत। एहिमे गोरखपुर देवघर वाया मुंगेर आओर दोसर सरहसा भागलपुर वाया मुंगेर शामिल अछि। गोरखपुर देवघर के लेल किऊल दके सेहो एक ट्रेन चलाओल जायत। ओतहि जमालपुर स' सुल्तानगंज लेल एक पैसेंजर ट्रेन चलाओल जायत। ऐहिक अलावा सुल्तानगंज स्टेशन पहुंचे बला 5 एक्सप्रेस ट्रेन क' सेहो 2 मिनट लेल रोकल जायत। सभ ट्रेन के टाइम टेबल जल्दे सार्वजनिक कएल जाएत।